NIŠLIJA OBJAŠNJAVA: Kako sezonski na Aljasci zarađivati 200 dolara dnevno! | Serbiantimes.info\n„Kompanija za koju sam radio organizuje proizvodnju samo mesec i po dana tokom leta dok traje mrešćenje i lov lososa što meni odgovara jer mogu to vreme da ‘pokrijem’ godišnjim odmorom i slobodnim danima“, izjavio je Stamenković.\nPrema njegovim rečima, na Aljasci ima fabrika koje prerađuju morske plodove i više vrsta ribe, a ne samo losose, a organizuju proizvodnju tokom čitave godine, tako da neki ljudi iz Srbije rade na Aljasci i devet meseci.\n„U fabrikama za preradu riba nema izuzetno teškog fizičkog posla. Međutim, smene su od 12 do 18 sati i radi se bez slobodnog dana u nedelji i to je ono što je izuzetno teško, i fizički i mentalno iscrpljujuće“, istakao je Stamenković.\n„Od Amerikanaca na Aljasku dolaze da rade prvenstveno oni poreklom iz Meksika ili Portorika, međutim, oni nisu fizički jaki, tako da vrlo često ne izdrže sezonu do kraja. U fabrici u kojoj sam radio ovog leta je otkaz dalo 100 Portorikanaca“, rekao je Stamenković.\n„Sat rada plaća se bruto 12,36 dolara, odnosno neto nešto više od devet dolara. Svaki sat prekovremenog rada plaća se 50 odsto više, a prekovremenim radom se smatra rad duži od 40 sati nedeljno. Pored toga, svi oni koji su sezonski radili u Americi počev od 2018. godine dobili su od američke države 3.200 dolara, na ime pomoći zbog epidemije kovida“, izjavio je Stamenković.\nOn je rekao da je tokom protekle četiri godine imao priliku i da obiđe Aljasku, mesto Dilingem u kome je radio, kao i najveći grad Enkoridž koji ima oko 250.000 stanovnika.\n„Aljaska je potpuno divlja zemlja, savršeno čista, sa netaknutom prirodom. Susreti sa divljim životinjama poput medveda su česti, ljudi su tamo zapravo podstanari, neko ko živi pored divljih životinja“, naglasio je Stamenković.\nDodao je da na Aljasku odlaze iz Srbije uglavnom mlađi ljudi, starosti od 30 do 40 godina, dok je on i ove godine bio najstariji među našim radnicima u fabrici u kojoj je radio.\nRelated Topics:AljaskaSrbijaAmerikasezonski posaofabrika ribe


Šarčević: Gimnazijalci će ubuduće sami birati predmete\nCilj reforme gimnazijskog obrazovanja, čiji plan je upravo završen, je povećanje broja gimnazijalaca, odnosno da oni čine 40 odsto svih srednjoškolaca.\nSada je to oko 22 odsto, izjavio je ministar prosvete, nauke i tehnološkog razvoja Srbije Mladen Šarčević.\nŠarčević je u intervjuu za “Večernje novosti” govorio o detaljima tog plana koji predviđa i Strategija obrazovanja 2016/2020., navodeći da će gimnazije u Srbiji imati opšti, prirodni i društveni smer, ali u prvoj godini program će biti jedinstven i učenici će moći da biraju jedan od pet izbornih paketa – biznis i ekonomiju, pravo i globalne politike, ekologiju, sport i zdravlje i umetnost.\nKako je rekao, bazični predmeti biće obavezni za sve, a zavisiće od smerova, kao i da će postojati posebni programi za nadarene za matematiku, fiziku, informatiku i jezike.\n“Biznis i ekonomija usmeravaće ih ka studijama iz te oblasti, što je i najčešći izbor srednjoškolaca. Pravo i globalne politike hit su u svetu, na međunarodnoj maturi, jer se uče politička geografija, sociologija, geostrategija, politička ekonomija i daju veliku mogućnost rada kroz projekte i međupredmetno povezivanje sadržaja”, rekao je Šarčević.\nOn je dodao da će umetnički paket imati akcenat na vizuelnim umetnostima i drami, jer je muzički koncept razvijen kroz mrežu osnovnih i srednjih muzičkih škola.\n“Ekološki koncept može da ima i društveni i prirodni pristup – od biologije, fizike, hemije do pravnog i ekonomskog okvira. Sport i zdravlje predviđeni su za gimnazijalce koji žele da studiraju medicinsku grupaciju fakulteta, fizičko vaspitanje ili sportsku medicinu”, rekao je Šarčević.\nPrema njegovim rečima, u trećem i četvrtom razredu postojaće obaveznost izbornih predmeta, a odnos opšte obrazovnih i izbornih predmeta biće srazmerno sinhronizovan prema nedeljnoj opterećenosti učenika.\nKako je objasnio, ova promena gimnazijskog obrazovanja potrebna je jer deca i dalje uče po modelu iz 60-ih godina 20. veka.\n“Deca i dalje uče po modelu po kome se učilo i 60-ih godina prošlog veka. U međuvremenu smo imali “šuvaricu”, pa kada je ukinuta vratili smo se na stari model. Potreban nam je moderniji pristup, a poslednji korak reformisane gimnazije biće nacionalna matura, koja će zameniti prijemne ispite na fakultetima”, rekao je Šarčević.\nMinistar je rekao da ne očekuje da će biti tehnoloških viškova zbog ovih promena, navodeći da će dobar deo profesora iz ekonomskih ili medicinskih škola, koje će imati smanjenje kvota, moći da predaju u gimnazijama.\nMore in this category: « Preminuo „kralj trube“ Fejat Sejdić (VIDEO)\tŠkole hoće uniforme, roditelji ne bi da plate »


Air France-KLM diže cene aviokarata - Aviokarta.net\nVesti » Air France-KLM diže cene aviokarata\nKako je za Reuters istaknuto, sve tarife biće srazmerno povećane. Predviđeno je da tarife za povratno putovanje na interkontinentalnim letovima budu povećane za 20 do 50 evra ukupno. U srednjelinijskom saobraćaju tarife će biti podignute u rasponu od 4 do 14 evra dok će na kratkim linijama one biti uvećane za dva evra.\nPovećanje cena prouzrokovano je sve većom inflacijom i značajnim rastom troškova poslovanja. Francuska ministarka finansija Kristin Lagard rekla je nedavno da će vlada korigovari procenu o inflaciji u ovoj godine i da će ona sada biti projektovana na 1,8% u ovoj godini umesto prethodno planiranih 1,5%. Lokalni ekonomisti predviđaju da će godišnji rast cena iznositi i 2%.


Zlatno pravilo košenja\nAko postoji samo jedno pravilo koje treba da sledite za košenje vašeg travnjaka onda bi to bilo ovo - ne kosite više od 1/3 vlati trave u isto vreme.\nAko želite da pojednostavite stvari, a i radi lakšeg pamćenja, onda se pridržavajte jednostavnog pravila - pokušajte da ne skidate više od jedne trećine vlati u jednom košenju. Evo šta stručnjaci imaju da kažu po tom pitanju:\n"Što niže idete, to češće morate da kosite za održavanje željenje visine, bez da skidate više od jedne trećine bilje," kaže Pite Lendšut, stručnjak za travnjake u Pen Stejt. On napominje da kraći travnjak ima češće probleme sa korovom jer gornji deo nije toliko gust. Otvoren gornji deo omogućava da više svetlosti dospe do zemljišta i klijanje semena korova..\nAko travnjaku neprestalno dozvoljavate da preraste i onda ga odjednom dramatično pokosite, to može izazvati stres. Stres će prouzrokovati da trava povuče hranjive sastojke iz sistema korenja, degradirajući korenje i eventualno rezultirajući proređivanje travnjaka koji više nije zdrav, kaže Klint Valc, stručnjak za travnjake iz Univerziteta u Džordžiji.


» Podsticanje mladih da se bave poljoprivredom podiže kvalitet hrane i smanjuje nivo siromaštva\nPovodom 16. oktobra Svetskog dana hrane, novosadski EU info point u saradnji sa Fondacijom za razvoj domaćinstva i Asocijacijom potrošača Srbije, organizovao je diskusiju na temu sigurnosti hrane, odnosa između hrane i migracija i ruralnog razvoja.\nU diksusiji, održanoj 25. oktobra u novosadskom EU info pointu, učestvovali su Lela Tasić iz Asocijacije potrošača Srbije, profesor Dragana Borđoški i profesor Goran Milošev iz Poljoprivredne škole sa Domom učenika u Futogu i dr Veselina Pelagić iz Fondacije za razvoj domaćinstva, a diskusiju je moderirala Ljiljana Milanković. Govornici su se bavili značajem obrazovanja mladih poljoprivrednika, razjasnili šta znače pojmovi sigurne i bezbedne hrane i ukazali na spregu između hrane i migracija.\n“Ulaganjem u ruralni razvoj, međunarodna, nacionalna i regionalna zajednica, u našem slučaju Dunavska regija, može iskoristiti potencijal migracija za podršku razvoju raseljenih i domaćih zajednica, čime se postavlja osnova za dugoročni oporavak i inkluzivan i održiv rast, kako domaćinstava tako i proizvodnje kvalitetne hrane”, rekla je dr Veselina Pelagić.\nPrema definiciji, sigurnost hrane predstavlja mogućnost da svi ljudi, u svako doba, imaju fizički, socijalni i ekonomski pristup ispravnim i hranljivim namirnicama koje zadovoljavaju njihove potrebe kako bi vodili aktivan i zdrav život. Međutim, kada naiđemo na neipsravnu, pokvarenu hranu, važno je obratiti se Asocijaciji potrošača Srbije.\n„Najčešće me pitaju koliko nam se ljudi žale na pokvarenu hranu. Dosta retko, za razliku od žalbi na odeću i obuću ili aparate. Jako je važno da svaku neispravnu namirnicu potrošač prijavi, nama ili nadležnoj inspekciji, kako bismo imali realniju sliku o tome kakavu hranu jedemo i kako bi oni koji proizvode nebezbednu hranu bili sankiconisani. Obaveza je svakog potrošača da prijavi neispravan proizvod“, dodala je Lela Tasić iz Asocijacije potrošača Srbije.\nProfesori iz Poljoprivredne škole u Futogu predstavili su rad ove obrazovne ustanove i govorili o školskoj ekonomiji koja raspolaže svim vrstama domaćih životinja s ovog područja.\n„Imamo farmu krava i mini mlekaru sa našim mlekom, učenici prave osnovne proizvode i distribuiramo ih radnicima u našoj školi. Ideja je i da pokrenemo organsku proizvodnju međutim za prelazak s konvencionalne na organsku proizvodnju potrebno je određeno vreme tako da idemo polako, ali volja postoji“, objasnila je profesorica Dragana Borđoški.\nDiskusiji su prisustvovali i učenici ove škole koji su podelili svoje impresije i iskustva koja stiću u praktičnoj nastavi, a u vezi su sa proizvodnjom hrane.\nOrganizacija za hranu i poljoprivredu Ujedinjenih nacija – FAO ustanovila je 16. oktobar kao Svetski dan hrane kako bi se podigla svest o važnosti bezbedne i kvalitetne hrane, te organizovale akcije za one koji su gladni. Tri četvrtine ekstremno siromašnih zasnivaju svoj život na poljoprivredi ili drugim seoskim aktivnostima.\nStvaranje uslova koji omogućavaju seoskim ljudima, a posebno mladima, da ostanu kod kuće kada smatraju da je to sigurno i da imaju više potpornih sredstava za život, predstavlja ključnu komponentu bilo kog plana za suočavanje sa izazovom migracije. U toj priči važnu ulogu igra obrazovanje, kroz koje se stiču nove veštine za savladavnje izazova u ruralnim sredinama, zaključak je učesnika u diskusiji.


Ozvaničen početak radova na postavljanju ulične led rasvjete i rekonstrukcije stepeništa prema Iranskom šetalištu\nU Goraždu su danas započeli radovi na postavljanju led rasvjete na prostoru od raskrsnice ulica Ferida Dizdarevića i Zaima Imamovića do gradske dvorane “Mirsad Hurić” u Goraždu, kao i radovi na rekonstrukciji stepeništa prema Iranskom šetalištu.\nU budžetu za ovu godinu za Projekat postavljanja led rasvjete u užem dijelu grada planirana su sredstva u visini od 150.000 KM, a za ovaj dio projekta izdvojeno je oko 32.000 KM.\nPostavljanje led rasvjete vrši se u okviru Projekta pomoći i podrške nižim nivoima vlasti koji je na prijedlog Ministarstva za privredu usvojila Vlada Bosansko-podrinjskog kantona Goražde.\n“U par navrata sam u večernjim satima primjetio da su ulica prema dvorani, parking na lijevoj strani i prostor ispred gradske dvorane mračni, tako da smo odlučili to pitanje riješiti u okviru Projekta postavljanja led rasvjete. Riječ je o led rasvjeti firme Hella-Bekto, a u okviru ovog konkretnog projekta bit će postavljena 32 sijalična mjesta. Kada ovaj dio projekta bude završen, onda će se nastaviti drugi radovi na postavljanju led rasvjete u sklopu planiranih sredstava – kazao je ministar za privredu Esed Radeljaš i najavio da će nova rasvjeta biti postavljena u Titovoj ulici, te na Mostu žrtava genocida u Srebrenici.\nOzvaničen je i početak radova na rekonstrukciji stepeništa na Iranskom šetalištu.\nKako pojašnjava ministar Radeljaš, odluka o rekonstrukciji prilaza šetalištu donesena je kao odgovor na reakcije i zahtjeve građana koje on smatra potpuno opravdanim. U okviru rekonstrukcije stepeništa, osim izrade rukohvata, bit će izrađen i prilaz za osobe sa invaliditetom.\nOvom prilikom ministar je najavio i nastavak radova na uređenju plaže Žanj, s obzirom na to da postoje planovi za održavanje ljetnih sportskih igara za mlade na ovoj gradskoj plaži.\n“Uz most koji je postavilo JKP „6. mart,“ cilj je da se uredi kompletna plaža da se može organizovati odbojka na pijesku i druge sportske igre za omladinu“ – istakao je ministar za privredu.\nKako je danas istaknuto, jedan od ciljeva Projekta pomoći nižim nivoima vlasti jeste i uređenje javnog prostora i zelenih površina u Goraždu, tako da je Ministarstvo planiralo da dio sredstava izdvoji i za postavljanje klupa u ulici Ferida Dizdarevića.


Ne zavaravajte se: U ovakvoj vezi nikada nećete da budete srećne - InfoRS blog\nAko se prepoznate u sledećim stavkama, bežite od njega!\nŽeliš ozbiljnu vezu u kojoj će partner da ti bude 100 odsto predan, a to ne dobijate od njega i zato ste nesrećne? Onda je krajnje vreme da razmislite o tome da li zaista treba da budete s njim. Neki muškarci jednostavno ne mogu da podnesu ženu koja je srećna u vezi, barem ne da je srećnija od njih pa će na svaki mogući način učiniti da postane nesrećna.\nSmeje se vašim snovima\nMožda ne direktno u lice, ali ako imate frajera koji vas uverava kako većina vaših ideja jednostavno nema šanse za realizaciju, vrlo je moguće da je alergičan na vašu sreću. Možda i ne želi da budete uspešnije od njega i na svaki način će gledati da vam to sabotira!\nSa vašim prijateljicama koje su bolje od vas, s njegovom bivšom koja je bila uspešnija, s verzijom vas koja ste bili pre nego što ste se opustili… Ako vas stalno upoređuje i govori vam da ste upravo vi lošija polovina poređenja, nešto ne štima sa njim.\nPravi muškarac ženi daje krila i podstiče je da bude što bolja. Ali, ako vam dečko lomi krila i ako se zbog njega ne osećate ugodno u svojoj koži, bežite od njega!\nOprez: 7 stvari koje NIKAKO ne smete da radite u novoj vezi!\nPoslao je vruću poruku sestri svoje devojke: Desilo se nešto potpuno neočekivano\nKakve profilne fotografije na Fejsbuku privlače muškarce?\nSVAKOG MOŽETE IZNERVIRATI, EVO KAKO: Ovo su mane horoskopskih znakova, samo udrite po slaboj tački!\nNext story 7 razloga zašto ti još uvek šalje poruke, iako ga ne zanimaš\nPrevious story Put do muškog srca preko Fejsbuka: Lajkuj mu ovo da potpuno odlepi za tobom!


Novi Sad: Inicijative za Novembarsku povelju - Društvo - Dnevni list Danas\nPočetna » Vesti » Društvo » Novi Sad: Inicijative za Novembarsku povelju\nA. D. M.12.05.2022. 14:34\nNovi Sad Foto: Arsenije Mandić\nKomisija za obeležavanje praznika i dodelu priznanja pozvala je građane da podnesu obrazložene inicijative za dodelu Novembraske povelje Novog Sada za ovu godinu.\nPovelja se dodeljuje kao društveno priznanje za izuzetne rezultate i dostignuća u oblasti privrede, društvenih i drugih delatnosti, povodom 9. novembra 1918. godine, kada je srpska vojska oslobodila Novi Sad, i 25. novembra iste godine, kada je Velika Narodna skupština Srba, Bunjevaca i drugih Slovena Banata, Bačke i Baranje, donela odluku o prisajedinjenju Vojvodine Kraljevini Srbiji.\nObrazložene inicijative podnose se Komisija za obeležavanje praznika i dodelu priznanja Grada do 1. oktobra, na adresu Skupštine Grada Novog Sada, ulica Žarka Zrenjanina 2.\nNovembarska poveljaNovi SadPodnešenje inicijativaNovi Sad\nSport • 20.06.2022. 14:25\nNovi Sad: Počela međunarodna vojna sportska manifestacija „CISM futsal kup za mir“\nDruštvo • 10.06.2022. 10:18\nNovi Sad: Izmene linija JGSP-a u nedelju zbog održavanja „Frtalj maratona“\nDirektor kompanije "Elektrokosmet", na koju je u četvrtak uveče bačena eksplozivna naprava, izjavio je za Kosovo onlajn da ne može da govori o incidentu, ali je naglasio da su posle tog incidenta svi radnici Elektrokosmeta na poslu i da su dobro.


Istraživanje: Djeci političara fotelje, ostalima ulica – RTV Doboj\n– Bojan Đokić, sin ministra Đokića, imenovan za direktora „Pošta“ u Brčkom\n– Čubrilović, Dodik, Cvijanović, Tegeltija, Špirić, Vujnić svoje najbliže takođe zaposlili u javne ustanove\n– Javni sektor opterećen viškom radnika, javna preduzeća poseban problem\n– Višak radnika imaju i skoro sve lokalne zajednice\n– Đukić: Javni sektor postao država u državi\nBANJALUKA, Bojan Đokić, sin ministra industrije, energetike i rudarstva RS i predsjednika Socijalističke partije Petra Đokića, imenovan je za direktora Radne jedinice „Pošta Srpske“ u Brčko distriktu, saznaje poslovni portal CAPITAL.ba.\nBojan Đokić je samo poslednji u nizu primjera zapošljavanja djece političara i funkcionera u javnom sektoru Republike Srpske koja grca pod teretom plaćanja iz budžeta oko 80 hiljada radnika ili jedne trećine svih zaposlenih u RS.\nBojan nije ni radio u “Pošti”\nDirektorica „Pošta“ Jasminka Krivokuća potvrdila je da je Đokić imenovan na tu funkciju. Ona je pojasnila da rukovodioce radnih jedinica ne imenuje uprava, već Nadzorni odbor preduzeća. NO je, kako je rekla, smijenio prethodnog direktora 15. jula i na njegovo mjesto imenovao Đokića.\n„On je imenovan u skladu sa Zakonom o javnim preduzećima i Zakonom o privrednim društvima bez konkursa koji po tim zakonima nije obavezan“, rekla je Krivokuća i pojasnila da se direktori RJ imenuju na neograničen period, odosno njihov mandat nije vremenski uslovljeven.\nĐokić do sada nije radio u „Poštama Srpske“, a na ovu poziciju je došao nakon što je NO donio odluku da smjeni prethodnog direktora zbog „bolje organizacije procesa rada“.\nKrivokuća se pravda da Đokić nije jedini imenovan i da su u julu zamijenjeni i direktori u radnim jedinicama „Pošta“ u Prijedoru, Trebinju, Poštansko-saobraćajnom centru u Banjaluci, te Sokocu.\nNepotizam bez opravdanja\nMeđutim, Đokićevo zapošljavanje u javnom preduzeću nije usamljen slučaj u RS.\nPrije Đokića, svoju djecu u udobne fotelje u javnim preduzećima i institucijama „smjestili“ su i mnogi drugi predstavnici vlasti RS, a portal CAPITAL objavljuje najzvučnije primjere nepotizma.\nVeliko negodovanje javnosti nedavno je izazvalo zapošljavnje snahe predsjednika Narodne skupštine RS Nedeljka Čubrilovića.\nČubrilovićeva snaha, Olja Čubrilović, primljena je na mjesto pedagoga u osnovnoj školi „Aleksa Šantić“ u Banjaluci, iako je bila među kandidatima sa najgorim prosjekom ocjena, ali je dobila najviše bodova za intervju i test i tako ostavila iza sebe kandidate sa daleko većim prosjekom.\nZbog sumnji u brojne neregularnosti tokom procesa selekcije kandidata reagovala je drugoplasirana kandidatkinja Zorica Sejmanović, koja je napisala otvoreno pismo u kojem je upozorila da nije prošla jer nije imala „zvučno prezime“. Ona je na konkursu imala najbolji prosjek ocjena sa fakulteta (9,57).\nMeđutim, bura je trajala svega nekoliko dana, nadležne institucije su utvrdile da nije bilo nezakonitosti prilikom izbora Čubrilovićeve koja je danas i zvanično zaposlena kao pedagog u OŠ „Aleksa Šantić“.\nPored Đokića i Čubrilovića za zapošljavanje djece i ostale rodbine pobrinuli su se i drugi vodeći političari.\nKćerka predsjednika RS Gorica Dodik2011. godine zaposlena je u kabinetu Ministarstva za ekonomske odnose i regionalnu saradnju RS.\nPredsjednikov sin Igor Dodik nije zaposlen u državnim institucijama, ali se mnogo prašine podiglo kada je Igoru, odnosno njegovoj firmi „Fruit eco“, Investiciono-razvojna banka RS odobrila kredit od tri miliona KM, dok je premijer RS bio Milorad Dodik, koji je po zakonu istovremeno bio i predsjednik velikog kreditnog odbora IRB-a.\nPremijerka Cvijanović je prije dvije godine u „Elektroprenosu“ zaposlila sina Filipa, a i Zoran Tegeltija je u istoj kompaniji našao radno mjesto za svoju kćerku.\nU ovom preduzeću od prošle godine radi i Sanja Radojičić, supruga bivšeg predsjednika Narodne skupštine RS i novoizabranog gradonačelnika Banjaluke Igora Radojićića. Ona je iz Ministarstva finansija prešla u „Elektroprenos“.\nPlate u javnom sektoru očito nisu toliko velike kako se smatra u javnosti, jer djeca predsjednika, premijera i ministara RS imaju i spostvene firme.\nOsim firme „Fruit eso“ Igor je sa sestrom Goricom 2014. godine osnovao preduzeće „Global Liberty“ za trgovinu na veliko drvetom, građevinskim materijalom, sanitarnom opremom, te za uvoz i izvoz.\nGorica je ove godine sa kumom Ninom Škrbić, kćerkom bivšeg ministra zdravlja RS Ranka Škrbića, otvorila apoteku „Green Line“, ali su je nakon samo nekoliko mjeseci prodali „Mojoj apoteci“.\nSopstveni biznis je pokrenuo i Filip Cvijanović, premijerkin sin, i sa Milošem Krčmarom ove godine osnovao firmu „PILON“.\nVeoma aktivni po pitanju zapošljavanja svoje djece bili su i drugi visoki funkcioneri RS.\nBivši ministar finansija i trezora BiH Nikola Špirić zaposlio je sina Aleksandra u Ambasadu BiH u Srbiji, a poslanik u Parlamentu BiH Dušanka Majkić sina u Poresku upravu RS.\nNedavno uhapšena, a trenutno u kućnom pritvoru, Snežana Vujnić zaposlila je sina Marka u Investiciono-razvojnoj banci Republike Srpske u kojoj je ona generalni direktor.\nTI BiH: Najveći dio prijavljenih nepravilnosti pri zapošljavanju u javnoj upravi\nU Transparency International kažu da je „Elektroprenos“ veoma zanimljiv, jer su u njemu zaposleni najuži članovi porodice samog vrha SNSD-a (Cvijanović, Tegeltija, Radojičić), ali navode da je primjera mnogo i po ministarstvima, drugim javnim preduzećima i institucijama širom BiH.\n„Porodice većine funkcionera su zaposlene u javnim institucijama ili su vlasnici firmi koje sklapaju ugovore sa institucijama. Naravno, ne može se zabraniti nečije zapošljavanje samo zato što je nečiji rod, jer bi to bila diskriminacija, ali je problem u nedovoljno definisanim procedurama zapošljavanja, gdje se na konkursima ostavlja mogućnost da ne bude zaposlen najbolji kandidat i ovo se obilato koristi. Tako imate ogroman broj slučajeva „namještenog“ zapošljavanja, koja su u potpunosti provedena po procedurama. Uz to imate veoma slabe propise koji regulišu sukob interesa, pa samim tim zvaničnici koji zapošljavaju svoju familiju nisu čak ni u sukobu interesa“, kaže nam Ivana Korajlić iz TI BiH.\nOna ističe da sada nije dovoljno imati bilo kakvu vezu za zaposlenje, već ona zbog sve manjeg broja mogućnosti, a sve većeg broja onih koji traže zaposlenje, mora doći sa samog vrha.\n„Zbog toga su građani, posebno mladi, obrazovani kadrovi, potpuno ogorčeni – ili odlaze van države u potrazi za poslom ili se priključuju političkim strankama u nadi da će tako lakše doći do posla. Osnovna poruka je da kvalifikacije, sposobnost i obrazovanje nisu bitni“, naglasila je Korajlićeva.\nTI BiH je ove godine postupao u više od 150 slučajeva koje su prijavili građani ili ih je pokrenuo sam Transparency.\n„Prijava je bilo više od 500, ali veliki dio njih se nije odnosio na domen rada TI BiH, već se u tom slučaju građanima davao pravni savjet kome da se obrate među nadležnim institucijama. Najveći dio prijava se odnosi upravo na nepravilnosti pri zapošljavanju u javnoj upravi, kao i u sektoru obrazovanja i zdravstva“, kazala je Korajlićeva.\nTrećina radnika u RS zaposlena u javnom sektoru\nPrema posljednjim podacima Zavoda za statistiku Republike Srpske na kraju marta ove godine u državnom sektoru radilo je 74.966 radnika, u privatnom je bilo 136.662 radnika, a u mješovitom 37.571 radnik. U zadružnom sektoru je radilo svega 411 radnika.\nIako se godinama govori o višku radnika u javnom sektoru do danas nikakve akcije vlasti nije bilo na tom polju, zapošljavanje, uglavnom „preko veze“ i dalje se nastavlja, a izdvajanja za plate u budžetu iz godine u godinu se povećavaju.\nTačnih podataka o broju zaposlenih u kompletnoj javnoj upravi nema.\nPoznato je, međutim, da su plate u javnom sektoru daleko veće nego u privatnom i da na konkursima za posao u tom sektoru uglavnom prolaze podobni, a ne sposobni.\nKonkursi se veoma često i raspisuju kada se već zna kome je to radno mjesto namijenjeno, stranačke knjižice su gotovo nezaobilazan dokaz da ste „sposobni“.\nProgramski direktor i jedan od osnivača Centra za istraživanje i studije GEA Ognjen Đukić kaže za CAPITAL da su oni posljednju detaljniju kalkulaciju po ovom pitanju radili prije četiri godine, ali da ni danas situacija vjerovatno nije drugačija. Tada je oko 60.000 zaposlenih ili 25 odsto od ukupnog broja radnika u RS radilo u vladinim organima i institucijama.\nĐukić naglašava da se obično zanemaruje da poreski obveznici RS plaćaju i troškove zaposlenih u BiH institucijama.\n„S obzirom na to da RS snosi približno jednu trećinu troškova BiH institucija, neophodno je ovoj cifri dodati i trećinu zaposlenih u BiH instuticijama, a to je oko 8.000 zaposlenih. Time dolazimo do zaključka da RS ima 28,5 odsto zaposlenih u Vladi i vladinim institucijama“, rekao je on.\nDodaje da u poređenju sa 32 druge zemlje samo Srbija, Norveška i Danska imaju veći procenat zaposlenih u vladinom sektoru nego RS. On kaže da je Srbija donijela Zakon o određivanju maksimalnog broja zaposlenih u republičkoj administraciji, tako da je danas situacija u Srbiji sigurno drugačija, dok je visoko učešće javnog sektora u nordijskim zemljama povezano sa tradicijom efikasnog rada javnog sektora kod njih.\nIstakao je da u ove podatke nisu uključeni zaposleni u javnim preduzećima u RS koja imaju višak zaposlenih.\nProsječna plata u javnom sektoru za 40 odsto veća nego prosječna plata u BiH\nKao veliki problem sagovornici CAPITAL-a ističu i to što su plate u javnom sektoru mnogo veće nego u privatnom. Prema podacima MMF-a prosječna plata u javnom sektoru BiH je viša za preko 40 odsto u odnosu na prosječnu platu u BiH, dale platu koja uključuje i javni i privatni sektor.\nĐukić kaže da je ovo daleko više nego u drugim zemljama iz okruženja. Kao primjer navodi da je prosječna plata u javnom sektoru Makedonije ispod prosječne plate u zemlji.\n„Ako u BiH poredimo prosječne plate između javnog i privatnog sektora, onda je razlika još veća. Prema našim ranijim kalkulacijama ova razlika je iznosila čak 64 odsto, te se može reći da je kroz ovakvo stanje javni sektor postao „država u državi“. Zbog toga je javni sektor kao poslodavac postao i nefer konkurencija privatnom. Tolika atraktivnost zaposlenja u javnom sektoru je dovela do suzbijanja preduzetničke inicijative, posebno kod mladih, koji često navode zaposlenje u javnom sektoru kao prvu opciju u poslovnoj karijeri“, ističe Đukić.\nNaglašava da bi novi sistem utvrđivanja plata trebao biti baziran na principu da svako radno mjesto u javnom sektoru bude plaćeno maksimalno onoliko koliko je plaćeno uporedivo radno mjesto u privatnom sektoru.\n„Zašto bi jedan računovođa u Vladi bio više plaćen nego računovođa u privatnom preduzeću? Potrebno je plate u javnom sektoru vezati za plate u privatnom sektoru, a onda podržati socijalno pregovaranje u privatnom sektoru. Od toga bi imali koristi i radnici i poslodavci u privatnom sektoru“, rekao je Đukić.\nDodao je da je višku zaposlenih u javnoj upravi kumovala i neprirodna atraktivnost zaposlenja u javnom sektoru zbog visokih plata u odnosu na privatni sektor.\n„Kada bi se postotak zaposlenih u javnoj upravi, ne računajući one koji rade u BiH institucijama, sveo sa 25 odsto na 20 odsto to bi značilo 12.000 manje zaposlenih u javnoj upravi. Sa 20 odsto RS bi i dalje bila u samom vrhu što se tiče veličine javne uprave u poređenju sa evropskim zemljama“, rekao je Đukić.\nNiko nema podataka o broju javnih službenika u RS\nU Ministarstvu uprave i lokalne samouprave RS su na naša pitanja o broju radnika u javnoj upravi rekli da se obratimo Agenciji za državnu upravu RS, dok su u Agenciji rekli da te podatke nemaju. Agencija, kažu, raspolaže podacima o broju zaposlenih u državnoj upravi i te podatke su nam i dostavili.\n„U organima državne uprave zaposleno je ukupno 5.506 državnih službenika i namještenika“, naveli su u odgovoru iz Agencije.\nPrimjetno je da se ovaj broj za pet godina povećao za 477 radnika.\nU 2011. godini u RS je bilo 5.032 državna službenika i namještenika, a trenutno ih ima 5.506.\n„Da bi se ustanovilo da li postoji višak državnih službenika potrebno je uraditi analizu na osnovu koje bi se moglo utvrditi da li postoji višak. Do tada su sve ocjene paušalne“, rekli su u Agenciji.\nSkoro sve lokalne administracije u RS imaju višak radnika\nU Ministarstvu uprave, ipak, imaju podatke o broju zaposlenih u administrativnim službama lokalnih zajednica. Prema njihovim podacima u administraciji 64 lokalne zajednice u Srpskoj radi ukupno 5.978 radnika.\nNa 1.000 stanovnika trebalo bi da „dolaze“ maksimalno tri radnika u lokalnoj administraciji. S obzirom na to da RS ima 1,2 miliona stanovnika očigledno je da njene opštine i gradovi imaju preko 2.000 radnika viška zaposlenih u administraciji.\nPrema rezultatima popisa iz 2013. godine skoro sve opštine i gradovi u RS imaju više od tri radnika na 1.000 stanovnika.\nMinistar uprave i lokalne samouprave RS Lejla Rešić rekla je za CAPITAL da je novim Zakonom o lokalnoj samoupravi predloženo da broj zaposlenih u lokalnim administracijama bude ograničen na tri zaposlena na hiljadu stanovnika, dok je evropski standard jedan zaposleni na hiljadu stanovnika.\n„Ostavili smo i prelazni rok za usaglašavanje svih odredaba od godinu dana od dana stupanja na snagu zakona, što znači da se ništa neće i ne može desiti preko noći, niti će iko preko noći ostati bez posla. Eventualni višak zaposlenih u jedinicama lokalne samouprave rješavaće se kroz odlazak radnika u penziju, na druga radna mjesta, te preraspodjele unutar opštinskih administracija“, rekla je Rešićeva.\nNajviše zaposlenih na kraju prošle godine imala je Banjaluka i to 739, dok je u ovoj godini, kako tvrde, taj broj manji za četiri radnika.\nPrema podacima koje su nam dostavili iz Gradske uprave u institucijama, javnim preduzećima i javnim ustanovama čiji je osnivač Grad Banjaluka na kraju jula bilo je zaposleno ukupno 1.313 radnika.\n„Podatke o broju zaposlenih u budžetskim korisnicima Grada Banjaluka, koje smo prvi put tražili 2014. godine, dobili smo ove godine nakon obraćanja ombudsmanu. Ti podaci, nažalost, ukazuju na značajne viškove radnika (kojima se plate isplaćuju iz gradskog budžeta) u našoj lokalnoj zajednici. Kod velikog broja budžetskih korisnika ubjedljivo najveća potrošna stavka su izdaci za plate“, rekao je Đukić i kao primjer naveo Gradsku razvojnu agenciju koja je za 2016. godinu predvidjela 715.000 KM ili 79 odsto svog ukupnog budžeta na lična primanja.\nOn kaže da se struktura budžeta Grada u zadnjih deset godina mijenjala tako da su se više novca izdvajalo za lična primanja, a sve manje za investicije.\n„Izdvajanja za lična primanja su se povećala za 13 miliona KM, a investicije smanjile za 38,4 miliona KM“, rekao je Đukić.\nPosebna priča su javna preduzeća koja uglavnom negativno posluju, a radnike i obaveze gomilaju.\nPortparol TI BiH Ivana Korajlić kaže da se javna preduzeća u BiH posmatraju kao najveći plijen političkih partija zbog čega one i nisu spremne unaprijediti propise koji regulišu poslovanje tih preduzeća, jer bi time i sebi smanjile prostor za partijsko zapošljavanje i isisavanje resursa.\nSamo četiri najveća javna preduzeća u RS – „Elektroprivreda RS“, „Željeznice RS“, „Šume RS“ i „Pošte“ na kraju prošle godine zapošljavala su oko 20.000 radnika.\n„Elektroprivreda RS“ je u prošloj godini imala više od 9.000 radnika, „Šume Srpske“ na kraju juna ove godine imale 4.534 radnika, „Željeznice RS“ 3.253, a „Pošte Srpske“ 2.269 radnika.\nOvaj broj u 2016. godini sigurno je i veći s obzirom na to da su ta preduzeća u većini slučajeva nastavila sa zapošljavanjem iako i bez toga imaju višak radnika.\nIzvor: CAPITAL: Marina Čigoja\nRaša Popov sa učenicima OŠ "Dositej Obradović"


Tag / Adem Ljajić / Vesti online\nLjajić strelac u Bešiktašovoj pobedi (VIDEO)\nDeveti gol našeg igrača u turskoj ligi.\nLjajić u idealnom timu turske lige\nSrpski reprezentativac izabran među 11 najistaknutijih za ovu sezonu.\nBešiktaš otkupljuje Ljajića\nTurski Bešiktaš za 6.5 miliona evra otkupiće kompletan ugovor srpskog reprezentativca Adema Ljajića od Torina, najavio je predsednik kluba Fikret Orman.\nLajić poturio nogu za tri važna boda (VIDEO)\nNaš igrač strelac pobedonosnog pogotka za Bešiktaš koji je kao gost savladao Malatiju s 2:1 u prvom meču 22. kola turskog prvenstva.\nLjajićev naklon Samuraju Bosfora (VIDEO)\nJapanac Šindži Kagava (29) imao debi iz snova za Bešiktaš.\nLjajić se vraća u Seriju A\nKriza drma Bešiktaš, a prema svemu sudeći ove zime klub će napustiti i srpski reprezentativac Adem Ljajić.\n21:12 >> 21:33\nSrbin se igrao sa Laciom, Prijovićev gol bez značaja, Malme izbacio Ljajićev Bešiktaš\nTrojica srpskih fudbalera igrala su mečeve 6. kola Lige Evrope.


13-05-2019 16:46 Srbija Društvo\nPoplave u Srbiji 2014. godine (Foto: Jutjub)\nRHMZ je najavio obilne padavine u naredna tri dana, a upaljeni su i narandžasti i žuti meteo-alarmi. Marić kaže i da se svi vodotokovi u Srbiji neprestano nadgledaju.\n„Prema najavi Republičkog hidrometeorološkog zavoda, u naredna tri-četiri dana očekuje nas dosta kišnog perioda sa i do 60 litara kiše po kvadratnom metru u pojedinim delovima Srbije“, rekao je Marić i dodao da su tim ciklonom pored Srbije obuhvaćene i Bosna i Hercegovina i Hrvatska, saopštio je MUP.\nMarić je istakao da će nadležne službe pratiti situaciju i na kritičnim tačkama imati timove spremne da, ukoliko bude bilo potrebno, reaguju i spasavaju ljudske živote.\nSutra se u Srbiji očekuje oblačno i svežije vreme, sa kišom, a u centralnim i južnim krajevima i sa pljuskovima sa grmljavinom. Duvaće umeren, povremeno i jak, severni i severozapadni, na jugu i istoku istočni i jugoistočni vetar. Jutarnja temperatura biće od 8 do 13 stepeni, najviša dnevna od 10 na zapadu i severozapadu do 19 stepeni na istoku i jugoistoku Srbije.\nPrema prognozi, u Beogradu će sutra biti oblačno i svežije, povremeno sa kišom, uz umeren zapadni i severozapadni vetar. Temperatura bez većeg kolebanja, oko 12 stepeni.\n"Hidrološka situacija povoljnija nego 2014, ali potreban oprez"\nReke i potoci na području Kraljeva su u svojim koritima i trenutno nema opasnosti od izlivanja ili eventualnih poplava.\nNadležne službe prate situaciju na terenu i spremne su da pravovremeno reaguju ukoliko to bude potrebno.\nU Odeljenju za poslove odbrane i vanredne situacije u Kraljevu, u slučaju veće količine kiše moguća je pojava bujičnih potoka i lokalnih izlivanja. U ovom trenutku situacija je redovna.\nDirektor Srbija voda Goran Puzović izjavio je danas da obilne padavine koje se očekuju ne bi trebalo da dovedu do poplava, a da se 2014. godina svakako neće ponoviti, te da nema mesta za strah, jer je hidrološka situacija sada mnogo povoljnija, ali da je svakako potreban oprez.\nPuzović je rekao da su podignuti svi kapacitete, napravljen tim koji prati situaciju, a ljudi, oprema i sredstva su na terenu sa zadatkom da se prate sva kritična mesta kako bi se brzo reagovalo.\nOn je naveo da će prema prognozi RHMZ danas i sutra pasti između 30 i 60 litara kiše po kvadratnom metru u zapadnim, jugozapadnim i centralnim delovima Srbije, lokalno i preko 80 mm padavina, da ćemo do petka imati padavine oko 120 mm.\nKaže da će, ukoliko danas počne kiša, do sutra biti podignut vodostaj u slivu Jadra, Kolubare, gornjeg dela Zapadne Morave, na Bjelici, Lužnici, Đetinji, Skrapežu, zatim u centralnoj Srbiji na Lepenici, Kubršnici, Jasenici, u slivu Mlave, Peka i Lima.\nU četvrtak se očekuje porast vodostaja u slivu Južne Morave, navodi Puzović.\nKaže da su moguća izlivanja na neuređenim delovima malih i bujičnih vodotokova i u nebranjenim delovima.\n"Ne znamo još tačan raspored padavina, koji se menja iz sata u sat. Podigli smo sve kapacitete, napravljen je tim koji prati situaciju, ljudi, oprema i sredstva su na terenu sa zadatkom da se prate sva kritična mesta kako bismo brzo reagovali", naveo je Puzović.\nKad je reč o Dunavu i Savi, očekuje se da se u petak uđe u redovnu odbranu na Savi, a postoji mogućnost da bude i vanredna odbrana, ali ni blizu onoga što se događalo 2014. godine.\nPuzović kaže da građani treba da budu oprezni i slušaju upozorenja i najave, ali da se ne očekuje 2014. godina.\n"Možda će biti kritičnih situacija na pojedinim mestima, ako negde padne i preko 120 litara pa da dođe do lokalnog podizanja nivoa reke i prolaska kroz neko manje naselje ili mesto, ali gde imamo branjene objekte, nasipe, brane, regulacije, tamo ne očekujemo velike probleme", istakao je Puzović.\nKritična mesta su, kaže, brdsko-planinska područja, Krupanj, Osečina, LJubovija, Valjevo, Paraćin, Svilajnac, Petrovac na Mlavi.\nObrenovčani, kaže, ne treba da brinu, jer je danas drugačija hidrološka situacija u odnosu na 2014. godinu.\n"Ovog trenutka Obrenovčani ne treba da strahuju. Drugačija je hidrološka situacija, Sava je mnogo praznija, zemljište nije zasićeno kao što je bilo 2014. godine jer smo pre majskih poplava imali dva poplavna talasa u martu i aprilu. Ovo sad ne liči na 2014. godinu", istakao je Puzović.\nIstiče da je 2014. godina bila teška lekcija za ceo Balkan, ali da je od tada država Srbija uradila mnogo.\nKako kaže, formirani su opštinski i gradski štabovi, institucionalno su povezani svi organi državne i lokalne samouprave, tako da svaki činilac zna šta treba da uradi u svakom trenutku.\nNavodi da je u prethodne četiri godine firma Srbija vode radila na 500 lokacija, te dodao da se radi i na 12 velikih investicija koje podižu stepen bezbednosti.\n"Imamo završene radove iz kredita Svetske banke u Novom Pazaru, Aleksincu, Nišu, danas radimo na Savi u zoni Šapca i Bogatića, radimo u Svilajncu, Paraćinu i Valjevu, to su gradovi koji će biti mnogo bezbedniji kad sve te objekte završimo", istakao je Puzović.\nOn je naveo da se priprema i novi investicioni ciklus, te da je završena studija zaštite velikih voda u slivu reke Kolubare, koja će pokazati šta treba uraditi u narednih 10-15 godina kako bi bezbednost u tom slivu bila povećana.\n"Investicije su vredne između 250-300 milona evra, biće 20 brana koje treba da se izgrade samo u slivu Kolubare, predviđena je i rekonstrucija kompletnog obrenovačkog nasipa od tridesetak kilometara", naveo je Puzović.\nPočinje i pilot projekat u vezi sa ranom najavom eventualnih poplava.\n"Ako kiša pada, recimo, iznad Valjeva, moći ćemo da znamo za koliko će doći do eventualnog poplavnog talasa u Obrenovcu. Te podatke će na vreme dobiti svi relevantni činioci u državi i lokalnim samoupravama", naveo je Puzović.\nBeogradske komunalne službe i javna preduzeća spremna su za najavljene ekstremne vremenske uslove, rekao je u izjavi za Tanjug gradonačelnik Beograda Zoran Radojičić.\nPo sadašnjim podacima, do petka se očekuje 60 litara padavina po metru kvadratnom a Radojičić kaže da je prognozirano da će glavne padavine biti između utorka i srede a dotok vode iz regiona u četvrtak.\n"Sve komunalne službe i preduzeća su dobila instrukcije i dogovaramo se sa njima a sutra u toku dana ćemo imati sastanak štaba na kome ćemo razgovarati sa predsednicima opština, sa ljudima iz komunalnih službi i preduzeća o trenutnom stanju, i kako ćemo dalje da postupamo", rekao je Radojičić.\n"Nema razloga za paniku, nema razloga za veliku brigu - ali kao ozbiljno rukovodstvo, kao ozbiljan grad zajedno sa građanima smo spremni da reagujemo i u težim situacijama ali verujem i nadam se da ih neće biti", rekao je on.\nGradonačelnik Beograda pozvao je građane na saradnju kako bi se na vreme uklonili materijali sa mesta gde bi mogli da budu prepreke evakuaciji vode kao i da "gde bude problema da komuniciramo i rešavamo".\nKoličina padavina biće i kao tokom najgorih poplava, a ove reke su najrizičnije! Pročitajte OVDE sve detalje.


Javne skupove zabraniti samo na opasnim mestima\nBeta 28. oktobra 2015. 14:00\nUkoliko Skupština Srbije usvoji predlog izmene Zakona o javnom okupljanju, javni skupovi građana moći će da budu organizovani svuda, osim na mestima gde je to opasno, rečeno je na danas u javnoj raspravi o tom zakonu u policijskoj upravi u Nišu.\nPravna savetnica Ministarstva unutrašnjih poslova (MUP) Srbije Nataša Milidragović podsetila je da prema važećem zakonodavstvu lokalne samouprave određuju mesto na kojem je moguće držati javne skupove.\n„Ta odredba važećeg Zakona o javnom okupljanju je protivna Ustavu. Ustav garantuje slobodu okupljanja građanima i ta sloboda može biti ograničena samo zakonom, a ne odlukama jedinice lokalne samouprave“, kazala je Milidragović.\nOna je navela da će opštine i gradovi ipak učestvovati u određivanju mesta za održavanje javnih skupova i to donošenjem akta u kojem će biti navedene lokacije na kojima je opasno organizovati skupove.\nMilidragović je takođe kazala da predlog izmena Zakona o javnom okupljanju predviđa da skupovi u zatvorenom prostoru ne podležu ni prijavljivanju ni odobravanju, što sada nije slučaj.\nPomoćnik načelnika Uprave policije u MUP-u Dejan Joksimović rekao je na raspravi da će se izmenama Zakona o javnom redu i miru definisati saradnja policije i novih državnih i lokalnih organa, kao što je to komunalna policija.\nOn je kazao da će se izmenama pomenutog zakona definisati i novi prekršaj, a to je ugrožavanje sigurnosti uređajem na daljinu.\nPredstavnici MUP-a su kazali i da priželjkuju objedinjenu raspravu u skupštinskoj proceduri, koja će obuhvatiti pomenuta dva zakona, ali i o Zakonu o policiji i Zakon o obradi podataka i evidenciji u MUP-u.\n„Ne možemo da potvrdimo da će zakoni ući u proceduru usvajanja do kraja godine, jer se Srbija u procesu pridruživanja Evropskoj uniji obavezala da dostavi Evropskoj komisiji svaki nacrt, a na njihovu dinamiku ne možemo da utičemo“, rekla je Milidragović.\nKako je dodala, Zakon o policiji i Zakon o obradi podataka i evidenciji u MUP-u upućeni su Evropskoj komisiji marta ove godine, ali njihovo mišljenje još nije stiglo.


Izazovi reforme javne uprave u Srbiji: Ključni nalazi SIGMA 2017. izveštaja | Centar za evropske politike Izazovi reforme javne uprave u Srbiji: Ključni nalazi SIGMA 2017. izveštaja – Centar za evropske politike\nIzazovi reforme javne uprave u Srbiji: Ključni nalazi SIGMA 2017. izveštaja\n13. mart 2018. – Radionica Izazovi reforme javne uprave u Srbiji: Ključni nalazi SIGMA 2017. izveštaja održan je danas u Beogradu. Radionicu su zajedno organizovali SIGMA/OECD i Ministarsvo državne uprave i lokalne samouprave (MDULS).\nDogađaj je okupio visoke zvaničnike iz državne uprave, nezavisnih institucija i organizacija civilnog društva, kao i iz donorskih organizacija, Evropske komsije i Delegacije EU u Srbiji. Na radionici su predstavljeni glavni nalazi i preporuke iz Izveštaja o sprovođenju reforme javne reforme u Srbiji SIGMA 2017 koji je dostupan OVDE. U Izveštaju je zabeležen napredak u odnosu na polaznu osnovu po ključnim oblastima za period od 2015-2017. Najveći napredak je ostvaren u okviru strateškog okvira reforme javne uprave i upravljanja javnim finansijama.\nBranko Ružić, ministar državne uprave i lokalne samouprave, otvorio je skup napomenama o prioritetima i izazovima koji se nalaze pred sprovođenjem RJU u Srbiji, kao i o važnosti RJU na putu Srbije u EU. Pored njega, uvodne napomene dali su i Jelena Stojović iz Ministarstva finansija, NJ.E. Sem Fabrici, ambasador i šef Delegacije EU u Srbiji.\nProgramski menadžer i viši istraživač u CEP-u i glavni istraživač WeBER projekta, Miloš Đinđić, predstavio je prve rezultate i nalaze regionalnog monitoringa koji se sprovodi u okviru ovog projekta. Prezentacija prvih nalaza održana je u okviru panela o uključivanju organizacija civilnog društva UOCD) u RJU u Srbiji. Na skupu učestvovali su predstavnici organizacija članica WeBER Platforme i Nacionalne radne grupe u Srbiji, kao i WeBER grantisti iz Srbije.\nViše o projektu WeBER pogledajte ovde.\nEvropska unija i Zapadni Balkan: Kako učiniti proces proširenja verodostojnijim?\nČetvrti sastanak Nacionalne radne grupe za reformu javne uprave u Srbiji: Predstavljanje Nacionalnog PAR Monitora\nCEP predstavio rezultate Nacionalnog PAR Monitora na trećem doručku sa novinarima\nOdržana konferencija „Međunarodni dan tolerancije – Srbija bez diskriminacije“\nGrađani na prvom mestu: Održana prva WeBER regionalna konferencija


Koje zemlje se najbolje bore sa koronom, gdje je Crna Gora – Portal RTPV\nNaslovna / Vijesti / Društvo / Koje zemlje se najbolje bore sa koronom, gdje je Crna Gora\nKoje zemlje se najbolje bore sa koronom, gdje je Crna Gora\nRTPV 17. Jula 2020.\tDruštvo Ostavite komentar 301 pregledi\nSituacija sa koronavirusom u čitavom svijetu je kompleksna, ali nije svuda i komplikovana. Neke zemlje zauzdavaju virus bolje od drugih i one se nalaze u zelenoj zoni, dok neke druge po svemu sudeći polako gube bitku sa virusom. Crna Gora, sa aktivnih 1.582 slučajeva, je među zemljama koje hitno moraju da reaguju i pokušaju da zaustave sumanuto širenje epidemije.\nZemlje u svijetu na sajtu Endcoronavirus.org označene su zelenom, narandžastom ili crvenom bojom u odnosu na to kako se bore sa koronavirusom i kakva je situacija u njima trenutno.\nContainment is possible#go2zero #endcoronavirus #costarica pic.twitter.com/zc9JMtlJRF\n— EndCoronaVirus.org (@endCOVID19) July 15, 2020\nU zelenoj zoni od zemalja u našoj okolini nalazi se Slovenija, dok je ostatak regiona svrstan u crvenu zonu, odnosno grupu zemalja koje bi trebalo da hitno preduzmu mjere u cilju suzbijanja širenja koronavirusa.\nZelene zone su one koje takođe treba zaštititi i održati relativno stabilnu situaciju.\nNa grafikonu koji prati situaciju u Crnoj Gori se vidi stabilizacija situacije u kojoj je Crna Gora sebe proglasila prvom “corona free” državom u Evropi, ali i porast broja slučajeva koji je uslijedio.\nBroj aktivno oboljelih u Crnoj Gori trenutno je 1.582, dok je broj aktivnih u odnosu na 100 hiljada stanovnika 251.\nU čitavom svijetu bilježe se skokovi, iako nema potpune saglasnosti da li riječ o drugom piku prvog talasa ili je već nastupio drugi talas koji se očekivao na jesen.\nPorast broja slučajeva vidi se i u Srbiji, Albaniji, ali i Hrvatskoj koja je takođe bilježila stabilniji period u kojem čak po nekoliko dana za redom zvanično nije bilo novooboljelih. Skok bilježe i Sjeverna Makedonija i Bugarska.\nPredhodno Programska šema za subotu, 18. 7. 2020.\nSledeće Keković: Značajan pomak za najniže penzije u Crnoj Gori


Porošenko: Rizik od rata sa Rusijom veći nego lani\nM. D. 4. februara 2016. 07:00\nRizik od otvorenog rata između Rusije i Ukrajine je sada veći nego što je bio pre godinu dana, a ruski predsednik Vladimir Putin je započeo „informacioni rat“ protiv Nemačke, tvrdi ukrajinski predsednik Petro Porošenko.\nOn je u intervjuu nemačkom listu „Bild“, datom povodom posete Berlinu u ponedeljak, rekao i da Moskva nije primenila „ni jednu jedinu tačku“ mirovnog sporazuma iz Minska, koji je predviđao prekid vatre između ukrajinskih i proruskih snaga na istoku Ukrajine, preneo je Rojters.\nRusija pojačava svoje vojno prisustvo na granici sa Ukrajinom, upozorio je Porošenko i dodao: „Opasnost da izbije otvoreni rat je veća nego što je bila lani.“\nRusija mnogo ulaže u pripremu za rat, rekao je Porošenko „Bildu“.\nNemačka kancelarka Angela Merkel je juče tokom telefonskog razgovora apelovala na Putina da obezbedi poštovanje prekida vatre u Ukrajini i da posmatračima OEBS-a bude omogućen pristup području konflikta, izjavio je njen portparol.\nZvanični Berlin gaji sve jače sumnje da Rusija pokušava da izazove probleme u Nemačkoj kako bi na taj način pokušala da oslabi Merkelovu, navodi Rojters i dodaje da su nemački zvaničnici izjavili kako se Moskva nada da će destabilizovati Evropu i stvoriti vakum u kojem će moći da primeni svoju moć.\n„Sad je Putin pokrenuo i informacioni rat protiv Nemačke“, rekao je Porošenko.\nZvanični Kremlj nije želeo da komentariše te optužbe.\nPetro PorošenkoratrusijaVladimir Putinukrajina


Predsjednik Srbije Aleksandar Vučić poručio je da mjere koje država preduzima tokom epidemije virusa korona nisu hir i da će, ako bude potrebe, predložiti Vladi da uvede policijski čas koji će trajati 24 časa.\n"Kolona vozila danas je bila na "Gazeli" u jeku policijskog časa. Policajci su izašli danas jer je i juče u 17.00 i 18.00 sati popodne bila gužva na "Gazeli", šetali su pse po parkovima, deca igrala košarku", rekao je Vučić za Televiziju Prva.\nVučić je napomenuo da Srbija na sve načine pokušava da nabavi respiratore i to iz cijelog svijeta i da je bolnica "Dragiša Mišović" sada najjače uporište.\n"Od novih 480 već smo ubacili u sistem 400. Mi smo platili još 480 koji bi trebalo da stignu u roku od osam dana. Ono što se dešava na svetskom tržištu je strašno, jer na primer mi platimo, potpišemo ugovor i onda ne stignu jer neko drugi da više za pojedinačnu cenu", rekao je Vučić.\n"Pratim koliko koštaju, zato smo ograničili cenu na 120 dinara, većina poštuje. A oni koji ne poštuju biće strogo kažnjeni", poručio je Vučić.


Istraživanje: Kup Radivoja Koraća-za 4 godine više od 4 puta uvećan milionski budžet organizacije\nAug 14, 2020 Branislav Kačar, Darko Bulatović, Košarka, Kup Radivoja Koraća, Milioni za sport, Sport\nKup Radivoja Koraća koji organizuje Regionalni košarkaški savez “istočna Srbija” je postao tradicija u Nišu. Tradicija u smislu finansiranja i u povećanju sredstava iz Budžeta iz godine u godinu.\nTradicionalni “nacionalni sportovi” kao što su Košarka, Fudbal i slični, postali su zlatna koka za pumpanje budžeta organizatora prema samo i jedino budžetskim parama. Po rečima ljudi koji su bliski organizaciji i iz sfere sporta u gradu, ništa bitno se nije menjalo godinama unazad sa organizacijom Kupa.\nTako Nišlije iz budžetskih para ovaj turnir košta u 2017. tačno 2. miliona dinara, u 2018. košta 3.4, u 2019. je dato 6, dok je u 2020. dato 9.5 miliona dinara budžetskih para. Ovaj podatak prati činjenično stanje da je od dolaska Gradonačelnika Bulatovića i Većnika za sport Kačara na dužnost, budžet za sport povećan preko 3 puta.\nUgovore o finansiranju ove manifestacije potpisuju Uroš Parlić koji je predsednik ovog regionačlnog saveza i Gradonačelnik Bulatović.\nTroškovi koji su bili po godinama su sledeći:\n– Sekretarijat za sport i omladinu je saradniku redakcije dostavio nepotpunu dokumentaciju, pa je za 2017. godinu nemoguće znati tačan izveštaj o utrošku 2 miliona dinara. Za štampu je dato 320.000 dinara i renta prostora je koštala 600.000 dinara, ne zna se gde je otišlo malo više od milion dinara po dokumentaciji koju smo dobili.\nUKUPNO: 2 miliona dinara\n– Sportskom centru Čair 720.000 dinara je dato za prostor\n– Nifon DOO 1.34 miliona dinara\n– Delegati i službena lica 769.000 dinara\n– Renta opreme i rekvizita (Stage Pro DOO) 717. 000 dinara\nUKUPNO: 3.4 miliona\n– Ishrana u kafani Biser 120.000 dinara\n– Kotizacija (prvi put) koja se plaća Košarkaškom savezu Srbije 1.25 miliona\n– oprema za manifestaciju (Stage Pro doo) – preko 711.000 dinara\n– Oprema za prostor (Integralelektrik) – 360.000 dinara\n– Službena lica – 732.000 dinara\nUKUPNO: malo preko 6 milona dinara\n– Easy Travel and Events (prvi put u 2020. godini)- smeštaj, prevoz i ishrana – malo više od 1.1 miliona dinara\n– honorari lica koja rade – 820.000 dinara\n– štampa i marketing (prvi put u 2020. godini) – 1.8 miliona dinara\n– rekviziti: (Stage pro, OMNIA, Dacal) malo manje od 1.5 miliona dinara\n– NIFON 1.48 miliona dinara\n– Hitna Pomoć 202.000 dinara\nUKUPNO (budžet grada Niša): 9.5 miliona dinara\nUroš Parlić, desno na slici, FOTO Facebook Printscreen\nU razgovoru sa gospodinom Parlićem, dobili smo informacije da je povećanje troškova zbog plaćanja licence Košarkaškom savezu Srbije, ali iz dokumenata koje smo dobili vidi se da se uključuju razne firme koje dobijaju znatna sredstva za usluge oko organizacije. Ujedno firma Easy Travel and Events je bila u vlasništvu Parlića do 2012. godine kada je prebačeno vlasništvo na osobu koja je radila u samoj agenciji, ta firma je inkasirala u 2020. preko Kupa Radivoja Koraća preko milion dinara. te 2012. godine, na predlog SNS-a je imenovan za direktora Turističke organizacije Niša. Sam Parlić stoji na ugovoru sa Gradom kao zastupnik Regionalnog Košarkaškog saveza “Istočna Srbija”.\nU pitanjima koja su mu postavljena odgovorio je da “pogledamo pažljivo u APR-u i da neće da priča o tome”, iako je pitan za sve detalje oko povezanosti njega sa ovom firmom kao i članova njegove porodice, kao i promena koje su se dešavale vremenom. Ono što je očigledno je da je adresa kompanije Easy Travel and events i Parlićeva lična adresa ista. Iako u pravnom smislu upravljačka prava su prenesena na drugu osobu u vreme kad je Parlić postao direktor Turističke organizacije Niša 2012. godine, i dalje se na adresi kuće u kojoj živi vodi firma koja je inkasirala preko milion dinara samo od ovog posla sa savezom na čijem čelu on sedi.\nAdresa firme Easy travel and events\nIsta adrresa Parlića kao i firmina\nIz dokumenata koji su podzakonski akti Zakona o sportu (RS 10/20016.) može se zaključiti da je diskutabilno finansiranje regionalnih saveza iz budžeta grada/jedinice lokalne samouprave. Finansiranje saveza koji su regionalni i republički isključivo je ostavljeno Ministarstvu i savezima.\nSagovornici sa kojima već mesecima prikupljamo podatke, izjavljuju da se oko organizacije ništa značajno nije promenilo više godina unazad, dok se u finansijskom smislu, kao što smo i prikazali u tekstu, menja itekako. Apsolutni šampioni po zaradi u organizaciji Kupa Radivoja Koraća su Košarkaški Savez Srbije, NIFON firma za obezneđenje, Easy Travel and Events i firme za štampu i rentiranje opreme.\nPojašnjeno nam je da “Grad i zvaničnici” uzimaju veliki broj karata, tako da se u slobodnoj prodaji teško dolazi do karata, već po sistemu “Filmskih susreta u Nišu – tolike pare daju da bi uzeli karte”.\nBranislav Kačar, zadužen za sport u Gradskom Veću\nFinansiranje ovog kupa ostvaruje se isključivo preko “člana 27” pravilnika grada Niša po kome zbog velikih sredstava organizator se obraća direktno Gradonačelniku jer Komisija za sport ne može da odobri tolika sredstva za jednu manifestaciju. I dalje ne postoji objašnjenje zbog čega je plaćena licenca Košarkaškom savezu Srbije samo i jedino iz budžeta kada je povećan za više miliona.\nPitanja o plaćanju smeštaja i prevoza klubova, kotizaciji i drugim troškovima koji klubovi koji učestvuju u ovom kupu plaćaju poslali smo na više adresa, do objavljivanja ovog teksta nismo dobili odgovor. Po informacijama do kojih je došla Niška Inicijativa, svi klubovi plaćaju kotizaciju za učešće, prevoz i smeštaj sami/iz sopstvenih sredstava.\nOvo je prvi u nizu tekstova “Milioni za sport” koje ćemo objavljivati vezano za finansiranje Sporta u Nišu, koji je ove godine ozdvojio preko 400 miliona dinara za direktna davanja klubovima i savezima. Pri dolasku na čelo sporta u Nišu, Branislav Kačar je zatekao budžet od oko 160 miliona dinara.\n4 godine i 300% kasnije pitamo građane: da li vidite negde 3 puta više para za sport u Nišu?\nKomentarišite na našoj FB strani\nStalagmiti u garaži novog Kliničkog centra u Nišu (VIDEO)\nCena tezge za Lubenice 100.000 dinara, iz Tržnice tvrde da se mnogo zarađuje na bostanu


Ostale vesti, 07.12.2018, 01:00 AM\nGoogle je zvanično objavio da obustavlja još jedan neuspeli eksperiment - gasi aplikaciju za komunikaciju Allo. Vest nije iznenađenje, s obzirom na to da je Google već u aprilu zaustavio investicije u Allo. Tada je šef grupe za komunikacije u Googleu Anil Sabharval rekao da Allo u celini nije postigao ono čemu su se u Googleu nadali kada su pokrenuli aplikaciju.\nAllo će nastaviti da radi do marta 2019. godine, kažu iz Googlea, a korisnici će do tada moći da izvezu svoju istoriju razgovora iz aplikacije.\nGoogle planira da investira više u Messages, aplikaciju koja će preuzeti najbolje iz aplikacije Allo.\n“Zahvaljujući partnerstvu sa više od 40 operatera i proizvođača uređaja, svakog meseca više od 175 miliona vas sada koristi Messages, našu aplikaciju za poruke za Android telefone”, kažu iz Googlea.\nGoogle je u ovu aplikaciju uveo nove funkcije, kao što su Smart Reply, GIF-ovi i podrška za desktop. S obzirom da je kompanija rešila da se usresredi na razvoj ove aplikacije, odlučeno je da se ukine podrška za Allo.\nKada je reč o video pozivima, Google će nastaviti da investira u Duo, jednu od najbolje ocenjenih Googleovih mobilnih aplikacija koja je odlično prihvaćena i među korisnicima Androida i među korisnicima iOS.\nŠto se tiče poslovnih korisnika, Google će se fokusirati na Hangouts Chat i Hangouts Meet, servise koji su dobro prihvaćeni među korisnicima G Suite. U martu prošle godine kompanija je predstavila ova dva servisa, najavljujući da su oni namenjeni poslovnim korisnicima, dok je razvoj izvorne aplikacije Hangouts obustavljen, iako je aplikacija i sada dostupna u Gmailu i u Googlovoj Play prodavnici. Glasine kažu da se Google sprema da ugasi i Hangouts, ali ne pre 2020. godine.


Raspored - Radio Slobodna Evropa, Četvrtak 20 decembar/prosinac 2007\nJutarnji program za BiH koji se emituje uživo. Tema ovog jutra su urbanističko-regulacioni planovi u bh opštinama: da li postoje i da li se realizuju, koliko se iz budžeta izdvaja za njihovu izradu, koliko se provode u praksi. Redovna rubrika Radija 27 četvrtkom je “Radio ordinacija”. Redovni sadržaji jutarnjeg programa za BiH su i vijesti i muzika.\nU našoj jutarnjoj emisiji govorićemo u sednici SB UN posvećenoj Kosovu. Bavimo se takođe pripremama međunarodnih humanitarnih organizacija u Srbiji da brzo reaguju u slučaju izbegličkog talasa s Kosova. Istraživali smo i šta je potrebno obezbediti za prinudno izvršenje odluka poverenika za informacije od javnog značaja.\nU emisiji govorimo: U Podgorici počeo Drugi interparlamentarni sastanak crnogorske Skupštine i Evropskog parlamenta. Poslanik Evropskog parlamenta smatra kako Milo Đukanović ne bi trebalo da se kandiduje za predsjednika Crne Gore dok se ne raščiste optužbe iz Italije o švercu cigaretama. Neizvjesan rezultat inicijative Pokreta za promjene da Skupština usvoji zakon o oduzimanju protivzakonito stečene imovine. Gost u Rubrici Crna Gora i Region je Roman Jakič iz Parlamentarne skupstine Savjeta Evrope .\nU emisiji se bavimo reakcijama na sednicu SB UN na čijem dnevnom redu je bilo Kosovo. Istražujemo da li će biti zatvorena kancelarija ministarstva za Kosovo vlade Srbije u Kosovskoj Mitrovici kako je to od vlasti u Beogradu zatražio britanski ambasador u UN Džon Sojers. Govorimo o tome da li se dvojica odbeglih pripadnika zemunskog kriminalnog klana kriju u Beogradu, istražujemo zašto Švedski helsinški komitet za ljudska prava smatra da je stanje ljudskih prava u Srbiji loše i da li su gradani Čačka spremni da se odazovu na inicijativu Udruženja za zaštitu potrošača koje najavljuje bojkot pojedinih artikala široke potrošnje zbog njihove visoke cene.\nU današnjoj emisji objavljujemo - zašto balkanski političari smatraju da je BiH žarište krize? Prenosimo viđenje premijera RS Milorada Dodika o aktuelnoj situaciji u zemlji, te bilježimo kako se Bajram proslavlja u Srebrenici.


Delegacija Skupštine Srbije u poseti NATO-u – SveVesti.net\nDelegacija Skupštine Srbije u poseti NATO-u\n“U IPAP dokumentu izloženi su detalji koji predviđaju našu saradnju u naredne dve godine i na koji način će NATO pomagati Srbiji u njenim naporima pri sprovođenju reformi”, naglasio je Apaturaj tokom susreta s delegacijom Skupštine Srbije koja boravi u Briselu.\nOn je istakao da je partnerstvo Srbije i NATO zasnovano na razumevanju “da smo susedi, i da zajednički rad s našim susedima na pitanjima bezbednosti čini naše građane bezbednijim”.\n“Poseta članova parlamenta Republike Srbije, pokazuje da NATO i Srbija imaju aktivni politički dijalog i da smo fokusirani na jačanje međusobnog razumevanja bezbednosne situacije u našem zajedničkom regionu”, rekao je Apaturaj.\n“Ova saradnja je nama najznačajnija pre svega zbog saradnje s KFOR-om, zbog zaštite srpskog stanovništva na Kosovu i Metohiji, zbog slobode njihovog kretanja i zaštite naših verskih objekata”, istakla je Markovićeva.\nPrevious Kosovski Srbi neće u Vladu koja ne poštuje volju srpskog naroda\nNext Dačić traži izvinjenje Tirane zbog uvreda i faslifikata


EU Direktiva o falsifikovanim lekovima počinje da se primenjuje 9. februara.\nReč je o regulativi koja će od ovog datuma biti obavezujuća za sve subjekte u lancu farmaceutskog snabdevanja za tržište EU, a kojom se proizvođači i pacijenti štite od falsifikovanja lekova koji se izdaju na recept.\nUpotreba falsifikovanih lekova jedna je od najozbiljnijih pretnji po zdravlje. Direktivom o falsifikovanim lekovima, Evropska unija uvodi sistem za praćenje legalnih lekova od proizvođača do pacijenata. Proizvođači će imati obavezu da stavljaju prethodno odobrene bezbednosne oznake na svako pakovanje. Ovi identifikacioni podaci će se čuvati u bazi podataka kojom upravlja Evropska organizacija za proveru autentičnosti lekova, a njihova autentičnost će se proveravati u apoteci skeniranjem 2D barkoda.


Bitka za znanje: Ko je osvojio nagrade u finalu - Nedeljnik\nBitka za znanje: Ko je osvojio nagrade u finalu\nOrganizatori programa posebnu zahvalnicu za podršku projketu "Bitka za znanje" dodelili su i redakciji Nedeljnika\nU Naučno-tehnološkom parku Beograd održano prvo finale takmičarske lige KODigranje koja se sprovodi u okviru akcije "Bitka za znanje". U programiranju mBot robota, najbolji rezultat, od ukupno 30 ekipa koje su učestvovale u završnoj fazi takmičenja, ostvario je tim OŠ "Prva osnovna škola Kralja Petra II" iz Užica, drugo mesto zauzela je OŠ „Vuk Karadžić" iz Niša, a treće OŠ pri gimnaziji „Jovan Jovanović Zmaj" iz Novog Sada.\nPobednicima i svim finalistima uručene su vredne nagrade uz pomoć kojih će učenici razvijati kompetencije u oblasti interneta inteligentnih uređaja.\nDonator glavnh nagrada, kompleksnijih setova za prva tri učenička tima je kompanija Vip mobile.\n„Prepoznali smo značaj razvoja modernog obrazovanja u Srbiji i kao prvi veliki korporativni donator podržali ovu inicijativu. Nadamo se da smo ovim potezom ohrabrili i druge kompanije i organizacije da nam se pridruže u ovoj važnoj borbi", rekao je prilikom dodele nagrada pobednicima generalni direktor kompanije Dejan Turk.\nIT nagrade za sve ostale timove obezbedila je kompanija BIC.\n"Prateći dečje potrebe i zahteve savremenog obrazovanja i prilagođavajući svoj pribor za pisanje i crtanje modernim mališanima, kompanija BIC je prepoznala i značaj uvođenja savremene tehnologije u škole, kao i kreativan pristup obrazovanju", izjavili su predstavnici kompanije BIC.\nFinalu takmičenja prisustvovala je i državna sekretarka u Ministarstvu trgovine, turizma i telekomunikacija Tatjana Matić.\n„S obzirom na značaj razvoja digitalnih kompetencija učenika, Ministarstvo je podržalo i akciju Fondacije B92, kao i druge srodne inicijative iz nevladinog sektora, koje omogućuju mladima da se upoznaju sa korisnom upotrebom novih tehnologija na zabavan način. Smatramo da su takve aktivnosti u skladu i sa postavljenim prioritetima i programima Vlade Srbije u oblastima informacionog društva i savremenog obrazovanja, i sa zahtevima savremenog doba u globalnom okruženju", istakla je državna sekretarka.\nAkcija KODigranje koja se sprovodi u okviru programa Bitka za znanje za cilj ima uvođenje programiranja, kao jednog od najperspektivnijih i najtraženijih zanimanja u osnovne škole u Srbiji.\nOrganizatori programa posebnu zahvalnicu za podršku projketu "Bitka za znanje" dodelili su i redakciji Nedeljnika.


Johannes Hahn: Mišljenje o kandidatskom statusu BiH do kraja maja\nEvropski komesar za proširenje i evropsku politiku susjedstva, Johannes Hahn, izjavio je u četvrtak u Sarajevu da bi mišljenje o statusu BiH za članstvo u EU moglo biti objavljeno i do kraja maja.\nHahn je rekao da Komisija naporno radi na izradi mišljenja na osnovu odgovora iz Upitnika koje su BiH vlasti nedavno uputile Briselu.\nMeđutim, podsjetio je da su neka od pitanja ostala bez odgovora.\n„Znate da je 22 pitanja bilo bez odgovora, ali to je nešto na čemu možemo raditi. Naša je ambicija da do kraja maja objavimo mišljenje pod uslovom da se vlada formira ne samo na nivou Bosne i Hercegovine, već i na nivou Federacije BiH. Potrebno nam je zbog toga što moramo imati partnera na drugoj strani, moramo imati vlasti koje će nastaviti da rade na tim pitanjima“, rekao je on.\nHahn je ocjenio da je mišljenje o osnovanosti zahtjeva BiH za članstvo u EU u prelaznoj fazi, ali da je mnogo važnija faza u kojoj se poduzimaju sve potrebne reforme. Naglasio je važnost rada na programu društveno-ekonomskih reformi, navodeći da je potrebno stvoriti prilike za zapošljavanje kroz atraktivnije uslove za poslovanje za strane i domaće investitore.\nTokom posjete Sarajevu, Hahn se susreo s članovima Predsjedništva BiH, predstavnicima parlamentarnih stranaka i civilnog društva. Posebno, sastao se sa Suzanom Radanović i Murizom Memićem, roditeljima dva ubijena mladića, kako bi čuo njihovo mišljenje o predmetu. Na konferenciji za novinare, Hahn je potvrdio da će specijalni izaslanik doći u BiH kako bi pomogao pravosudnom sistemu. On je rekao da će to biti njemački stručnjak koji je pomogao drugim zemljama u regionu da poboljšaju svoje pravosuđe.\n“Kolega Reinhard Priebe doći će iduće sedmice u Bosnu i Hercegovinu. On je penzionisani njemački sudija koji nam je pomogao da radimo u Albaniji i Makedoniji kako bi poboljšali njihove pravosudne sisteme. On se direktno bavi unapređenjem vladavine prava“, rekao je on.\nHahn također kaže da je stanje okoline u BiH nezadovoljavajuće, naglašavajući da se klimatski ciljevi moraju zadovoljiti s posebnim naglaskom na promjenu zastarjele tehnologije.\n„Blok 7 u termoelektrani Tuzla bio je poziv za buđenje. Slažem se da se stvari u BiH ne mogu promijeniti preko noći. Pitanje proizvodnje električne energije odnosi se na značajan broj radnih mjesta, posebno u tuzlanskoj regiji”, rekao je Hahn novinarima u Sarajevu.\nOn je dodao da na zapadnom Balkanu postoji 16 termoelektrana koje koriste ugalj, naglašavajući da zagđuju vazduh više nego 250 termoelektrana u EU. Prema njegovim riječima, 3.000 ljudi godišnje umire na zapadnom Balkanu kao posljedica zagađenja okoline, a 8.000 djece oboli od bronhitisa, što je pitanje koje se mora riješiti.


Laguna - Bukmarker - Uticaj knjiga iz oblasti samopomoći na lični razvoj - Knjige o kojima se priča\nUticaj knjiga iz oblasti samopomoći na lični razvoj\nSvake godine, stotine ljudi širom sveta čitaju knjige o samopomoći, nadajući se da će tako promeniti i poboljšati neke aspekte ličnog i profesionalnog života. Uprkos ogromnom broju takvih knjiga, nema puno istraživanja o njihovom uticaju na ljude koji su ih pročitali.\nŠta nauče ljudi koji čitaju knjige o samopomoći? Kako i da li to što nauče utiče na njihove živote i odnose sa drugim ljudima?\nUniverzitet u Kalgariju je 2012. godine pokrenuo Self-Help Literature Research Project u okviru kojeg su sakupljeni dokazi za ove tvrdnje kroz razgovore vođene sa 134 ispitanika koji čitaju knjige o samopomoći na temu zdravlja, odnosa s ljudima i karijere. Pošto se u procesu pripreme intervuja nisu pominjale reči kao što su „promena“ ili „tranzicija“, rezultati obezbeđuju dobru osnovu za istraživanje načina na koji odrasli učenici povezuju promene u svom životu sa svojim iskustvima u učenju. Istraživači su otkrili da su 53 ispitanika pročitala knjigu o samopomoći koja je ostvarila uticaj na promenu kroz koju prolaze u životu. Najčešće su to bile promene vezane za zdravlje. Dalje, otkrili su i da su učesnici koji su čitali knjige o samopomoći kao odgovor na neku promenu kroz koju prolaze, pokazivali linearnu putanju u procesu učenja umesto nepotpune i nasumične putanje. 69 odsto ispitanika koji prolaze kroz neku promenu u poređenju sa ostalih 48 odsto ispitanika jasno su definisali svoje ciljeve u učenju, ishode učenja, kao i akcije koje su preduzeli kao odgovor na čitanje. Uočeno je i da pol bitno utiče na razlike ispitanika i zaključeno je da su i promene i načini za njihovo sprovođenje korisni za one koji žele da bolje razumeju procese neformalnog učenja kod odraslih.\nIspitanici su koristili knjige o samopomoći kao pedagoški izvor u svojoj potrazi za važne ciljeve kao što su: osećati se bolje fizički i emocionalno, imati bolje odnose sa ljuidima i postići bolje uspehe na poslu. Dosta su naučili i uspeli da promene kako u razumevanju sebe samih i svog okruženja, tako i razumevanja specifičnih sfera života: zdravlja, odnosa i karijere. Iako knjige o samopomoći nemaju isključivo pozitivan uticaj na pojedinca i društvo, one su bitan činilac u procesu učenja kod odraslih i naučnici bi trebalo pažljivije da ih razmatraju.\nIstraživanje pokazuje da muškarci i žene čitaju ovu vrstu knjiga iz različitih razloga i da se na različite načine vezuju za te knjige, ali i da izvlače i različite pouke iz njih. Žene radije biraju knjige po sopstvenoj volji, žele da uče i izvan onog o čemu čitaju, a takođe su i preduzimljive što se javlja kao posledica čitanja. Muškarci više biraju knjige vezane za stvaranje uspešne karijere, dok žene radije čitaju knjige o međuljudskim odnosima. Ove razlike u polovima pokazuju duboke političko-ekonomske i kulturne promene i te promene mogu da pomognu u objašnjenju razvoja rodnog, kontinuiranog i visokog obrazovanja kod odraslih u poslednjim decenijama.\nČitanje knjiga o samopomoći se uglavnom posmatra kao jedan od najneoliberalnijih oblika učenja kod odraslih.\nPriložena tabela ilustruje dva domena iz oblasti samopomoći sa ciljevima koji su čitaoci sebi postavili i šta su dobili zauzvrat nakon čitanja odgovarajuće literature:\nOblast učenja Broj ispitanika\n(Procenti) Podoblasti učenja Prikaz učenja\nKarijera 21 (16%) – Odnos uspeha i karaktera\n– Građenje novog stepenika u karijeri\n– Odnos sa teškim kolegama i nadređenima\n– Posebne veštine potrebne za neko zanimanje\n– Saveti za učenje "Naučio sam da uspeh traži da mu\nse posvetite, ali i da imate sreće."\n"Napravite spisak stvari koje morate\nda uradite i potrudite se da svaki put\nkada dođete na posao, uradite nešto\n"Kako da sa samopouzdanjem\npostignete ono na čemu radite."\nLični razvoj 38 (28%) – Važnost pozitivnog mišljenja\n– Preuzimanje odgovornosti. "Pozitivan stav “Ja to mogu” je\nprvi korak u samopomoći."\n"Kako da bolje vodim svoj život\nsamostalno odlučujući, i zašto\nradim to što radim."\n"Briga o sebi je podjednako važna\nkao i briga o svojoj porodici,\nmoguće je izdvojiti trenutak\nvremena samo za sebe i uživati u njemu."\nDetaljnije informacije o ovom projektu i njegovim rezultatima mogu se pronaći na sajtu Univerziteta:


Advokati i doktori čekaju ispred zatvora u koji je navodno prebačen Aleksej Navaljni, 20. april\nSjedinjene Države su pozvale Rusiju da dozvoli "nezavisnim" ljekarima "odmah" da posjete zatvorenog ruskog opozicionara Alekseja Navaljnog, i ponovo upozorile da će Moskva snositi "posljedice" ukoliko se kritičaru Kremlja nešto dogodi dok je u zatvoru.\nPortparol američkog State Departmenta Ned Price rekao je da je Washington "prenio" poruku Moskvi bez ikakve nedvosmislenosti.\nRuski opozicionar Aleksej Navaljni koji tri sedmice štrajkuje glađu, "veoma je slab" i "ne dobija" ljekarsku pomoć, rekli su 20. aprila njegovi advokati nakon što su ga posjetili u zatvorskoj bolnici.\nGrupi ljekara predvođenoj Anastasijom Vasilijevom, ličnim ljekarom 44-godišnjeg opozicionara, nije dozvoljeno da uđe u bolnicu, kao što se događalo svaki put kada bi pokušali posjetiti Navaljnog.\n"Kada smo zvali sa zahtjevom da pregledamo pacijenta, rekli su nam da dođemo sa pasošem u osam ujutro. Nisu nam dopustili da uđemo unutra", napisala je Vasilijeva na Twitteru.\nZdravlje najglasnijeg kritičara ruskog predsjednika Vladimira Putina naglo se pogoršalo posljednjih dana. Kako je u pismu Federalnoj zatvorskoj službi prošle sedmice napisala Vasilijeva i još tri doktora, među njima i kardiolog Navaljni bi mogao da doživi srčani zastoj "svakog momenta".\nNavaljni je premješten iz zatvora u bolnicu u drugom zatvoru tokom vikenda, a zatvorske vlasti kažu da je njegovo stanje "zadovoljavajuće".\nIstu klasifikaciju njegovog zdravstvenog stanja dali su prije nego što je 31. marta krenuo sa štrajkom glađu kojim protestuje zbog nedostatka liječenja ubog akutne bolesti leđa i nogu.\nKako je upozorila njegova supruga Julija, težina Navaljnog pala je na 76 kilograma, odnosno 17 manje nego kad je ušao u zatvor.\nNjegov advokat nakratko se susreo sa njim dan ranije i rekao da je, iako se situacija "pogoršavala", 44-godišnji vođa ruskih antikorupcijskih kampanja rekao da je odlučan u namjeri da nastavi štrajk glađu iako mu se zdravlje pogoršava.\n"Njemačka vlada, zajedno sa drugima, vrši pritisak da mu se pruži adekvatan medicinski tretman", rekla je Merkel.\nNavaljni je uhapšen u januaru po dolasku iz Njemačke, gdje je liječen nakon što je u avgustu 2020. godine otrovan u Sibiru - evropske laboratorije definisale su supstancu kao nervni agens novičok.


Inicijativa za smjenu menadžmenta KCUS-a nije dobila podršku u Skupštini KS – TVSA.BA\nPonedjeljak, 16 Maja, 2022 2:25\nNaslovna/Vijesti/Sarajevo/Inicijativa za smjenu menadžmenta KCUS-a nije dobila podršku u Skupštini KS\nInicijativa za smjenu menadžmenta KCUS-a nije dobila podršku u Skupštini KS\nSrijeda, 29 Jula 2020, 10:10\nSkupštinsko zasjedanje u znaku brojnih zastupničkih inicijativa. Usvojeno je, na prijedlog zastupnika Aljoše Čampare da studenti zlatne značke, studenti generacije i nagrađivani imaju prednost pri zapošljavanju u javnom sektoru. U okviru ove tačke dnevnog reda, zastupnici su najviše diskutirali o stanju u zdravstvu. Iako nije usvojena, pažnju u javnosti izazvala je inicijativa za smjenu Sebije Izetbegović, generalne direktorice KCUS-a.\nArijana Memić, zastupnica Naroda i pravde u Skupštini Kantona Sarajevo, predložila je smjenu menadžmenta Kliničkog centra Univerziteta u Sarajevu na čelu sa Sebijom Izetbegović. U obrazloženju je navela niz razloga poput neadekvatnog organiziranja zdravstvene zaštite stanovništva u uslovima pandemije, loše kadrovske politike, neprestanog politiziranja zdravstva.\nNo za ovu inicijativu nije bilo potrebne većine. Iako smo kontaktirali generalnu direktoricu kliničkog centra, nije odgovarala na pozive TVSA. Upravo je prof. Izetbegović danima upozoravala na to da bi uskoro kapaciteti izolatorija na Podhrastovima upotpunosti mogli biti popunjeni. Iz Opće bolnice predložili su privremeno rješenje, što su aktuelizirali i pojedini zastupnici. Također, usvojena je i inicijativa zastupnice Danijele Kristić da se objekat vaskularne klinike što prije ustupi na korištenje Općoj bolnici za ove namjene.\nTakođer, jedna od inicijativa koja je prihvaćena jeste i da ZZO KS što hitnije pristupi rebalansu budžeta, naročito imajući u vidu da urgentni centar Opće bolnici sada radi 24 sata u sedmici, a za to su im potrebna dodatna finansijska sredstva. Usvojena je i deklaracije koju je predložila zastupnica Jasna Duraković a kojom se osuđuje kamapanja protiv dr. Ismeta Gavrankapetanovića te mu se daje podrška u njegovoj borbi za jačanje zdravstvenog sistema.\nSlužba za zapošljavanje rebalansom će sustići zaostale isplate za nezaposlene\nCovid ambulanta -Vrazova počinje s radom


Radio TV Stara Pazova - Odbojkašice Jedinstva u 1/4 finalu Kupa Srbije, savladan ŽOK Srem sa 3:1\nOdbojkašice Jedinstva u 1/4 finalu Kupa Srbije, savladan ŽOK Srem sa 3:1\nOdbojkašice Jedinstva sinoć su uspele da se plasiraju u četvrtfinale Kupa Srbije nakon što su na svom terenu savladele sa 3:1 u setovima ekipu Srema iz Sremske Mitrovice.\nIako su otvorile sjanu utakmicu u prvom setu, imale prednost sa od 17:10, ekipa Srema iz Sremske Mitrovice uspela je da napravi veliki preokret i da osvoji prvi set sa 19:25.\nU drugom setu Srem je takođe nastavio sa odličnom igrom iz prvog, dobar deo drugog seta imao prednost, međutim, na kraju su odbojkašice Jedinstva uspele da na razliku od 26:24, osvoje drugi set i izjednače 1:1 u setovima. Naredna dva seta uz dosta borbe, takođe su rešile u svoju korist odbojkašice Jedinstva, tako da su sa 3:1 u setovima uspele da se plasiraju u četvrt finale Kupa Srbije.\nVeć u subotu, odbojkašice Jedinstva očekuje utakmica 7. kola Superlige Srbije. Na svom terenu ugostiće ekipu Uba, jednog od glavnih kandidata za osvajanje titule.


Novi granični prelaz između Srbije i Bugarske - juGmedia\nNovi granični prelaz između Srbije i Bugarske\nPIROT – Na sastanku predstavnika Pirotskog okruga i okruga Montana u Bugarskoj dogovoreno je formiranje zajedničke radne grupe za izradu studije izvodljivosti za projekat novog graničnog prelaza između Srbije i Bugarske na Staroj planini, saopštio je načelnik okruga Goran Stamenović.\nStamenović je posle sastanka izjavio da se razgovaralo o prelazu u selu Krivodol ili na Kaca-kamenu.\n“Za novim graničnim prelazom između dve zemlje postoji potreba a konačnu odluku o tome donose Vlade obeju zemalja. Novi prelaz bi bio od velikog značaja za obe zemlje i doprineo bi da ljudi koji gravitiraju ka njemu ostanu na Staroj planini ili da se vrate. Time se stvaraju i šanse za razvoj turizma i stočarstva”, ocenio je Stamenović.\nNačelnik okruga Montana Ivajlo Petrov dodao je da je reč o važnom infrastrukturnom projektu za obe strane, posebno za razvoj ekonomije i turizma, ali i za građane dve zemlje.\nIdeju o otvaranju novog prelaza podržala je i predsednica opštine Berkovica Dimitranka Kamenova, a najavljeno je i uključivanje opštine Dimitrovgrad.\nNa sastanku se razgovaralo i o programu prekogranične saradnje u okviru IPA fondova Evropske unije.\nOpština gradi novi školski toalet\nNajlepše uređeni prostori u Nišu\nU Kovid bolnici Vranje, prema podacima od jutros u 7 sati, hospitalizovana je 31 osoba, od koje je 14 pozitivnih na Kovid-19. U poslednja 24 časa primljena…\nRadovi na delu puta od Leskovca do Bojnika\nU toku su radovi na ojačanju kolovoza na delu državnog puta drugog reda na deonici Dragovac - Leskovac, odnosno dela puta od skretanja za Petrovac prema…


Danas je Svestki dan borbe protiv AIDS-a/SIDE – Ozon Media\nDanas je Svestki dan borbe protiv AIDS-a/SIDE\nSremska Mitrovica – Kako širom sveta, pa tako i u Srbiji danas se obeležava Svetski dan borbe protiv AIDS-a/SIDE, koji je u okviru druge evropske nedelje testiranja na HIV.\nZavod za javno zdravlje Sremska Mitrovica povodom obeležavanja ovog dana sproveo je već nekoliko aktivnosti, pre svega u cilju informisanja ljudi o ovoj bolesti sa kojom se danas normalno živi.\nPrethodne nedelje epidemiolog Centra za kontrolu i prevenciju bolesti održao je edukativna predavanja na temu prevencije HIV-a u Visokoj školi strukovnih studija za vaspitače i poslovne informatičare Sirmijum, nakon čega je organizovano testiranje na HIV.\nZavod za javno zdravlje Sremska Mitrovica danas nastavlja sa aktivnostima, pa će od 12:00 do 13:00 časova danas naTrgu Ćire Milekića postaviti štand gde će svi zainteresovani moći da dobiju pakete zdravlja koji sadrže prigodan promotivni material, kao i da sod stručnih lica dobiju sve odgovore na pitanja koja imaju u vezi HIV-a, AIDS-a/SIDE.\nPored štanda, u prostorijama ZZJZ od 07:00 do 19:00 časova biće održan dan otvorenih vrata – testiranje na HIV, dok će u sutra Zavod u saradnji sa NVO Prevent iz Novog Sada održati dobrovoljno i poverljivo savetovanje i testiranje na HIV u specijalizovanom vozilu Ministarstva zdravlja.\nSutra svečano otvaranje dela ulice Kralja Petra I\nDonesite i Vi deo magije na MAGIČNI TRG\nPredstavljamo vam učesnike ovogodišnjeg „Srem folk festa“: BUGARSKA\n01.08.2018. Ozon Komentari su isključeni na Predstavljamo vam učesnike ovogodišnjeg „Srem folk festa“: BUGARSKA\nSazvana 4. sednica Skupštine AP Vojvodine\n09.07.2016. Ozon Komentari su isključeni na Sazvana 4. sednica Skupštine AP Vojvodine\nUhapšen kradljivac traktora\n17.12.2019. Ozon Komentari su isključeni na Uhapšen kradljivac traktora


PODRŠKA TAČKAMA PRINCIPA O SPREČAVANjU DISKRIMINACIJE I POVRATKU | SRNA\nPODRŠKA TAČKAMA PRINCIPA O SPREČAVANjU DISKRIMINACIJE I POVRATKU\nBANjALUKA, 5. AVGUSTA /SRNA/ - Odbor za zaštitu prava Srba u Federaciji BiH iskazao je podršku tačkama pet i osam danas potpisanih principa za formiranje vlasti na nivou BiH, koje se odnose na neophodnost usvajanja zakona i sprovođenje mjera potrebnih za sprečavanje i eliminaciju diskriminacije, te na sprovođenje mjera koje će obezbijediti održivi povratak.\nU saopštenju Odbor ističe da podržava sporazum koji je danas postignut između lidera najvećih političkih partija u BiH /SNSD, HDZ i SDA/.\n"Naročito podržavamo da se buduća vlast pozabavi implementacijom tačke pet sporazuma kojom se potpisnici obavezuju da će, kako je navedeno, `u institucijama na svim nivoima osigurati zastupljenost konstitutivnih naroda i svih ostalih u skladu sa ustavom`, i tačke osam kojom je izražena spremnost potpisnika da će `intenzivno sprovoditi mjere koje će osigurati održivi povratak prognanih i raseljenih lica`", navodi se u saopštenju.\nIz Odbora napominju da je u FBiH 1991. godine živjelo oko 530.000 Srba, a 2013. popisano je 56.000 Srba, što znači da je iz FBiH izbjeglo oko 475.000 Srba, te dodaju da su 252 prijeratna srpska naselja postala većinski bošnjačka.\nU saopštenju se navodi da su 163 prijeratna srpska naselja u FBiH postala nenaseljena, a 33 srpska naselja postala hrvatska.\n"U institucijama FBiH, u kantonima i opštinama u Federaciji, zaposlenost Srba je zanemariva, broji se na prste jedne ruke, zbog toga je potrebno da se ozbiljno pristupi implementaciji tačke pet Principa buduće vlasti", naglašavaju iz Odbora.\nU saopštenju se dodaje da su u Republici Srpskoj bošnjačka i hrvatska naselja obnovljena, "urađeni su vodovod i struja, asfaltirani putevi, masovna je podrška razvoju poljoprivrede, samozapošljavanju", dok su srpska sela u FBiH "u blokadi, a sofisticiranim metodama blokira se povratak".\n"Smatramo da će iskren pristup realizaciji tačaka pet i osam Principa buduće vlasti pomoći održivi povratak prognanih i raseljenih lica, i da je implementacija tačaka pet i osam današnjeg sporazuma prije svega i najviše srpska potreba, da se obnove sela i krajevi gdje su Srbi bili većina jer su Bošnjaci i Hrvati u Republici Srpskoj davno završili proces obnove svojih sela i naselja", ističu iz Odbora za zaštitu prava Srba u FBiH.\nLideri SNSD-a Milorad Dodik, HDZ-a BiH Dragan Čović i SDA Bakir Izetbegović danas su u Sarajevu potpisali dokument Principi za formiranje vlasti na nivou BiH, koji podrazumijevaju da se za 30 dana formira Savjet ministara.


CVETANJE ŠLJIVA KAO PRAZNIK - Japanorama\nCVETANJE ŠLJIVA KAO PRAZNIK\n24/02/2019 04/05/2020 / ISTORIJA, TRADICIJA\nU parku Kairakuen u gradu Mito, na severu Japana, građani su se okupili da proslave početak cvetanja šljiva, jedan od prvih znakova dolazećeg proleća. Kako su saopštili gradski oci Mitoa, oko 15% od tri hiljade stabala šljive zasađenih u tom parku, je već u punom cvetu. Posetioci fotografišu rasvetalo drveće i šetaju se sa prijateljima i članovima porodica u ovom jednom od najlepših parkova u Japanu. Prošle godine je preko 500 000 posetilaca obišlo park Kairakuen u gradu Mito u vreme cvetanja šljiva.\nCvetanje šljiva uvek prethodi cvetanju trešanja ( praznik nazvan HANAMI – gledanje cveća ) u Japanu, kada se građani okupljaju ispod rascvetalih trešanja, jedu, piju i vesele se zbog dolaska proleća. Od marta do juna sve emisije vesti na televizijama u Japanu počinju izveštajima u kom području zemlje su cvetale trešnje, kako bi građani mogli da se organizuju i okupljaju se na tim mestima.\nCvet šljive u Japanu se smatra simbolom vernosti, a cvet trešnje simbolom lepote i prolaznosti.


Prenos utakmice Portugalija – Austrija\nNaslovna · Sport · Prenos utakmice Portugalija – Austrija\nPortugalija i Austrija se sastaju prvi put posle dvadeset godina i igraju utakmicu sa velikim ulogom.\nNi jedni ni drugi nisu bili zadovoljni posle prvog kola. Portugalci nisu uspeli da probiju bunker upornih Islanđana, dok je Austrija u meču sa Mađarskom bila favorit, ali je pretrpela iznenađujući poraz. Ekipa koja izgubi duel na Parku prinčeva, biće pred eliminacijom sa prvenstva.\nUtakmica se igra u subotu, 18. juna u Parizu, a početak je u 21 sat.\nUtakmice pogledajte OVDE\nBy Alan Ford, austrija, direktan, gledaj, live, portugal, portugal austrija, prenos, Prenos utakmice Portugalija - Austrija, uzivo,


Saradnja u Pravosuđe i bezbednost - La France en Serbie\nAccueil > Francusko-srpski odnosi > Bezbednost / odbrana > Saradnja u Pravosuđe i bezbednost\nSaradnja u Pravosuđe i bezbednost [fr]\nU oblasti bezbednosti, Francuska dela u Srbiji preko:\nSlužbe za unutrašnju bezbednost;\nFrancuske ekspertske kancelarije za bezbednost u jugoistočnoj Evropi;\nSlužbi sudije za vezu i carinskog atašea koji takođe doprinose radu kancelarije.\nSaradnja sa Ministarstvom unutrašnjih poslova Srbije\nSlužba za unutrašnju bezbednost na godišnjem nivou organizuje desetak aktivnosti obuke u Srbiji koju vrše francuske službe, posete ili staževe srpskih službenika u Francuskoj.\nOve aktivnosti omogućavaju da se bolje upoznaju naši sistemi zahvaljujući razmenama iskustava srpskih i francuskih snaga unutrašnje bezbednosti posebno u oblasti terorizma, organizovanog kriminala ili imigracije.\n7. juna 2019, RAID je organizovao obuku SAJ-a (srpske interventne grupe) čijem su završetku prisustvovali ministar unutrašnjih poslova Srbije i ambasador Francuske u Srbiji. Na slici levo, ministar i ambasador pozdravljaju pripadnike SAJ-a, na slici desno, vežba oslobađanja talaca.\nAmbasada promoviše francuski jezik kroz časove francuskog jezika koji su namenjeni pripadnicima snaga unutrašnje bezbednosti Srbije, posebno pripadnicima policije i žandarmerije.\nFrancusko-srpska saradnja u oblasti unutrašnje bezbednosti se takođe razvija u operativnoj oblasti u okviru istraga koje vrše snage srpske i francuske policije. U 2019, Služba za unutrašnju bezbednost je bila veza između srpskih i francuskih vlasti tokom 123 istrage uključujući i saradnju sa sudijom za vezu u okviru međunarodnih istraga ili zahteva za izručenje.\nInicijativa protiv korišćenja i trgovine lakim i malokalibarskim naoružanjem na Balkanu\nOd juna 2017. godine, Francuska, zajedno sa Nemačkom, predsedava inicijativom protiv korišćenja i trgovine lakim i malokalibarskim naoružanjem na zapadnom Balkanu, što je dovelo do usvajanja u julu 2018. godine regionalne mape puta koja definiše sedam glavnih ciljeva na koje se vlade u regionu obavezuju da će postići do 2024. godine.\nuspostavljanje usklađenog zakonodavstva sa evropskim regulatornim okvirom i standardizovano u regionu ;\nuspostavljanje politika i praksi utemeljenih na dokazima i obaveštajnim podacima;\nznatno smanjenje nedozvoljenih tokova oružja, municija i eksploziva u zapadni Balkan, unutar i izvan njega ;\nznatno smanjenje ponude, potražnje i zloupotrebe oružja ;\nznatno smanjenje broja vatrenog oružja u nelegalnom posedu ;\nznatno smanjenje zaliha oružja i viška municija;\nsmanjenje rizika širenja i preusmeravanja oružja, municije i eksploziva.\nOva mapa puta će omogućiti da se ispuni veliki bezbednosni izazov za region i da se olakša integracija Srbije – kao i ostalih zemalja zapadnog Balkana- u Evropsku Uniju (poglavlja koji se tiču vladavine prava i bezbednosti).\nPored političke podrške inicijativi, Francuska pruža tehničku podršku Srbiji u sprovođenju mape puta, posebno kroz donaciju softvera za balističko praćenje EVOFINDER, koji će omogućiti organima Srbije da ojačaju svoje kapacitete za istrage i za saradnju sa evropskim državama koje koriste taj program.\nFrancuska razvija saradnju sa državnim organima i civilnim društvom u Srbiji o bezbednosnim izazovima u Evropi. Francuska svake godine učestvuje na Beogradskom forumu za bezbednost, na kome su govorili u oktobru 2019. godine direktor za kontinentalnu Evropu i bivši ambasador u Srbiji Frederik Mondoloni kao i profesor geopolitike i bivši ambasador Mišel Fuše.\nPored toga, Institut za visoke studije za nacionalnu odbranu (IHEDN) je organizovao u maju 2019. godine u Parizu prvu međunarodnu sesiju za Balkan, na kojoj je učestvovalo tridesetak polaznika iz svih zemalja jugoistočne Evrope, od kojih je šestoro bilo iz Srbije, i koji su imali priliku da diskutuju sa najboljim francuskim specijalistima o vezi između bezbednosti i integracije Balkana u Evropsku Uniju. Delegacija dvadesetak polaznika IHEDN-a je posetilo Beograd u oktobru 2019. godine u okviru studijske posete na Balkanu.


Potpisivanje sporazuma u Sarajevu - Grad Tuzla\n Vijesti Potpisivanje sporazuma u Sarajevu\nPotpisivanje sporazuma u Sarajevu\nJučer, u ponedeljak, 19. Januara, je u zgradi Parlamentarne skupštine BiH, u Sarajevu, potpisan Sporazum o saradnji na sprovođenju Državnog projekta stambenog zbrinjavanja u okviru Regionalnog stambenog programa.\nSporazum je ispred Ministarstva za ljudska prava i izbjeglice, kao imenovane vodeće institucije u pogledu Državnog projekta stambenog zbrinjavanja, potpisao ministar Damir Ljubić, dok su potpisnici u ime Jedinica za implementaciju bili, ministar Adil Osmanović, ispred Federalnog ministarstva raseljenih osoba i izbjeglica i ministar Davor Čordaš, ispred Ministarstva za izbjeglice i raseljena lica Republike Srpske.\nSporazum je potpisan sa predstavnicima 22 grada/opštine u kojima će se obnoviti 150 stambenih jedinica za potrebe povratka raseljenih osoba u BiH i izbjeglih osoba iz BiH koje trenutno borave u Republici Hrvatskoj i Republici Srbiji, čime se označava početak implementacije u okviru 1. dijela pod-projekta ukupne vrijednosti 2.668.500 eura osiguranih iz donacija, putem Fonda Regionalnog stambenog programa kojim upravlja Razvojna banka Vijeća Evrope.\nIspred Grada Tuzla Sporazum je potpisala Admira Atić-Tupković, pomoćnik Gradonačelnika za boračko-invalidsku zaštitu, stambene poslove i povratak, u svojstvu Koordinatora za implementaciju Državnog projekta stambenog zbrinjavanja.\nU prvoj fazi implementacije planirana je obnova stambenih objekata za šest (6) porodica sa područja Mjesne zajednice Požarnica koje su izrazile želju i spremne su se vratiti u Tuzlu, čime će grad Tuzla nastaviti proces lokalne integracije raseljenih osoba i izbjeglica.


Završena SHL konferencija "100 mladih 100 ideja"\nPrezentovanjem rezultata u Sarajevu je završena dvodnevna konferencija u organizaciji Fondacije Schüler Helfen Leben (SHL) pod nazivom "100 mladih 100 ideja".\nObjavljeno 02.12.2015 14:41\nNeadekvatno informiranje mladih, loša mobilnost, niska svijest o neformalnoj edukaciji, odsustvo omladinskog aktivizma i nizak stepena učešća u procesu donošenja odluka na lokalnom nivou ključni su problemi koje je nakon dvodnevnog rada u radnim grupama definiralo više od 100 predstavnika omladinskih projekata, u okviru godišnje konferencije u organizaciji Fondacije.\nMladi su kroz intenzivan rad ponudili ideje za projekte kojima bi bili prevaziđeni identificirani problemi.\nRukovoditeljica SHL-a Sarajevo Aida Bećirović proglasila je najboljim projekt "Krajiško ljeto" iz Cazina koji će biti finansiran i naredne godine iz Fonda za omladinski angažman.\nBećirović je ohrabrila mlade da zadrže entuzijazam i nastave vrijedno raditi na ostvarenju svojih ideja.\nKroz zajednički rad mladi su predložili projekte kojima bi bila prevaziđena neadekvatna informiranost o potencijalnim edukacijama, te nepovezanost škola sa organizacijama koje mogu pružiti korisne informacije mladima.\nJedan od značajnih segmenata konferencije bila je prezentacija šest kandidata za prvog SHL ambasadora aktivizma, a Nedžad Kamenica iz Goražda je ponio laskavu titulu najboljeg, te će u narednoj godini sa svojim kolegama raditi na projektima koji će nastojati poboljšati angažman mladih u BiH.


I NEMA OPROSTA, ZNAJU ŠTA RADE: Za skrnavljenje simbola Crne Gore propisana kazna zatvora i do... – Mreza\nCrnogorskoj policiji je od početka ove godine prijavljeno pet slučajeva skrnavljenja državnih simbola Crne Gore, a protiv devet osoba podnesene su krivične prijave zbog sumnje da su povrijedili ugled države Crne Gore.\n“Upravi policije je od 1. januara do 26. maja 2020. godine prijavljeno pet slučajeva skrnavljenja državnih simbola Crne Gore”, saopšteno je podgoričkom CdM-u iz Uprave policije.\nTokom istražnih aktivnosti, policija je otkrila 10 osoba koje su oskrnavile državna obilježja te su protiv njih devet podnesene krivične prijave za krivična djela povreda ugleda Crne Gore, dok je protiv jedne osobe podnesena prekršajna prijava zbog kršenja Zakona o javnom redu i miru.\nPosljednji zabilježeni slučaj skrnavljenja crnogorskih državnih simbola zabilježen je 23. maja u Bijelom Polju kada su trojica mladića uništila 13 državnih zastava Crne Gore. Nakon saslušanja kod nadležnog tužioca i sudije, dvojici od njih Bogdanu Ćinćuru i Rastku Ćetkoviću iz Bijelog Polja određen je pritvor u trajanju do 30 dana zbog osnovane sumnje da su izvršili krivično djelo povreda ugleda Crne Gore.\nRanije je iz Ministarstva kulture saopšteno da su, nakon stupanja na snagu Pravilnika o bližem načinu isticanja, upotrebi, kao i sastavu materijala zastave Crne Gore, stvoreni svi neophodni uslovi za potpunu primjenu Zakona o državnim simbolima i Danu državnosti.\nCilj usvajanja ovih zakonskih akata je da se izbjegnu neželjene posljedice ili primjena kaznenih odredbi ovog zakona i drugih propisa kojima se štite crnogorski državni simboli.


Rim (Italija) - novembar 2015 - JP "Putevi Srbije"\nRim (Italija) - novembar 2015\nASECAP, UPRAVNI ODBOR, zapisnik sa Sednice 2015/3\nTreća sednica 2015/3 ASECAP Upravnog odbora je održana 30. novembra 2015. godine u Rimu.\nKao prioritetna aktivnost za ASECAP istaknut je razvoj saobraćaja u EU. U tom smislu, zaključeno je da je ASECAP uspeo u implementaciji koncepta „korisnik plaća“, „zagađivač plaća“ i „odvajanje za posebne namene“ u srž saobraćajne politike EU, jer takva politika zahteva efikasan režim naplate putarine kako bi bila materijalizovana.\nU okviru COPER aktivnosti, govorilo se o obavezi ASECAP-a da ispita ključne tačke u oblasti koncesija, jer je planirano da sredinom 2016. godine države članice počnu sa prenošenjem zakona o koncesijama EU u svoje entitete. Zato bi ključni kratkoročni cilj ASECAP-a bio podrška ulozi koncesija kao alata za efikasno finansiranje infrastrukture i inteligentno i bezbedno upravljanje putevima koje vodi ka društveno – ekonomskom rastu.\nŠto se tiče bezbednosti puteva, kao ključni projekat EK posebno je istaknut ECOROADS koji ispituje dve bezbednosne direktive, o tunelima i otvorenim putevima. Dogovoreno je da, radi njihovog usavršavanja, članovi dostavljaju podatke o svojim iskustvima u primeni tih direktiva.\nPošto je pitanje radio frekvencije veoma kompleksno, ASECAP je preuzeo na sebe finansiranje manje tehničke studije, a takođe je pomenuta i spremnost ASECAP-a da preduzme i tehničke aktivnosti u vezi sa automatizovanim vozilima.\nPredstavljena je i upoređena statistika članova, jer je ključna u postizanju efikasnijih i bržih rezultata.\nNajavljeno je da se projekat REETS-a završava 31. decembra 2015. godine, pa je zato napravljen nacrt Memoranduma o razumevanju koji će obezbediti kooperaciju među zainteresovanim stranama REETS-a nakon završetka projekta.


Nove perspektive privredne saradnje Crne Gore i Turske – Mladi Nikšića\nNove perspektive privredne saradnje Crne Gore i Turske\nCrnogorski i turski privrednici imaju prostora za produbljivanje i diversifikaciju bilateralne ekonomske saradnje, naročito u sektoru bijele tehnike čiji je Turska najveći svjetski izvoznik poslije Kine, saopštio je predsjednik Udruženja izvoznika elektrike i elektronike iz Istanbula Guven Guckan.\nPotpredsjednik crnogorske Privredne komore (PKCG) Pavle D. Radovanović razgovarao je sa Guckanom o mogućnostima uspostavljanja saradnje dvije asocijacije i realizacije zajedničkih aktivnosti.\nRadovanović je, kako je saopšteno iz PKCG, predstavio aktivnosti Komore na unapređenju biznis ambijenta i promovisanju crnogorske privrede, apostrofirajući njen doprinos razvoju ekonomije.\nOn se sa Guckanom složio da dvije asocijacije intenzivno sarađuju na organizaciji foruma privrednika dvije zemlje, koji je planiran za početak decembra.\nTo će, prema njihovom mišljenju, biti dobra prilika da se predstave ekonomski potencijali dvije zemlje, uslovi poslovanja i investiranja, te razmotre mogućnosti poslovne saradnje, kroz investicije, konkretne kooperacije i bilateralne razgovore.\n„PKCG će pružiti punu podršku realizaciji poslovnog foruma koji će otvoriti nove perspektive privredne saradnje Crne Gore i Turske“, saopšteno je na sastanku.\nPredsjednik Odbora udruženja energetike i rudarstva u PKCG, Nikola Kovačević, istakao je značaj održavanja poslovnog foruma uz uvjerenje da će posjeta turskih privrednika doprinijeti uspostavljanju novih kontakata i unapređenju poslovne saradnje dvije zemlje.\nPrema njegovim riječima, crnogorski privrednici zainteresovani su i za prenos znanja iz oblasti solarnih sistema.\nUdruženje izvoznika elektrike i elektronike je organizacija koju je, pod okriljem Udruženja izvoznika minerala i metala, osnovalo Vijeće ministara Turske.\nOkuplja više od 6,5 hiljada kompanija i podržava njihove izvozne aktivnosti, organizujući, između ostalog, trgovinske delegacije za ciljna tržišta, nacionalne i međunarodne sajmove, saradnju sa međunarodnim institucijama, obuke i seminare.\nCrna Gora prva u regionu po broju oboljelih i hospitalizovanih


Milijarda hektara šume mogla bi da uspori globalno zagrevanje - ELEMENTARIJUM\n„Naša studija pokazuje da je restauracija šuma najbolje dostupno rešenje u borbi protiv klimatskih promena, i pruža čvrste dokaze za opravdanje ulaganja (u sadnju drveća)“, kaže profesor Tomas Krauter sa Švajcarskog federalnog instituta za tehnologiju u Cirihu, i glavni autor studije „Globalni potencijal za obnovu stabala“, koja je objavljena početkom jula u časopisu Science.\n„Ako reagujemo odmah, to bi moglo da smanji emisiju ugljen-dioksid u atmosferi za oko 25 %, do nivoa koji je poslednji put viđen pre skoro jednog veka“, dodaje Krauter.\nKrauter i kolege su u svojoj analizi koristili foto-interpretaciju, metod za ispitivanje globalnog seta podataka o 78.000 šuma širom sveta. Koristeći softver za mapiranje alata Google Earth, uspeli su da razviju prediktivni model koji je mapirao mesta na kojima bi buduće šume mogle da se nalaze. Tako su zaključili da bi Zemlja mogla da podrži još dodatnih 0,9 milijardi hektara šume, ne uključujući već postojeće drveće, poljoprivredno zemljište i urbane predele. Kada to drveće poraste, moglo bi da „sruši“ oko 200 gigatona ugljen-dioksida, što je oko dve trećine ugljenika koji je ljudska aktivnost emitovala u atmosferu od industrijske revolucije do danas. To je ujedno i četvrtina ukupnog ugljen-dioksida u vazduhu, te bi taj čin imao „dramatičan uticaj na klimatske promene“.\nŠvajcarski tim kaže i da je područje veličine Sjedinjenih Američkih Država slobodno za sađenje novih šuma, a uspeli su i da identifikuju šest zemalja u kojima bi nove šume mogle da se zasade – Rusija, Kanada, Australija, Brazil i Kina.\nIpak, prof. Krauter kaže da do boljitka neće doći u bliskoj budućnosti: „Biće potrebne decenije da nove šume izrastu i dostignu ovaj potencijal.“ Stoga je sada najvažnije brzo krenuti u ostvarenje ove mere, dodaje profesor iz Ciriha, ali i nastaviti sa praćenjem klimatskih promena i iznalaženjem drugih rešenja.\n„Od vitalnog je značaja da zaštitimo već postojeće šume, tragamo za drugim rešenjima i nastavimo da postepeno ukidamo fosilna goriva“, kaže prof. Krauter.\nIpak, nisu svi preterano oduševljeni rešenjem koje nudi švajcarski tim. Tako Lora Dankanson, koja istražuje načine skladištenja ugljenika na Univerzitetu u Merilendu i NASA, kaže da je reč o „pojednostavljenoj analizi ugljenika koji bi obnovljene šume mogle da neutrališu, i ne treba da je smatramo konačnim rešenjem“.\nSaglasan je i profesor Majls Alen sa Univerziteta u Oksfordu, koji kaže da restauracija drveća može da bude tek jedna od efikasnijih strategija, ali ne i najefikasnija.\nStudija iz Ciriha dolazi gotovo godinu dana nakon što je Međuvladin panel o klimatskim promenama (IPCC) preporučio da je, ukoliko svet želi da ograniči porast temperature od 1,5 stepena Celzijusa do 2050, potrebna jedna milijarda hektara zasađena šumom.